open-index/open-wikipedia-markdown huggingface dataset:
അമൃതവാണി

മലയാളത്തിൽ പ്രസിദ്ധീകരിക്കപ്പെട്ട ഖുർആനിന്റെ ആദ്യത്തെ സമ്പൂർണ്ണ കാവ്യാവിഷ്കാരമാണ് **അമൃതവാണി**. കെ. ജി. രാഘവൻനായർ രചിച്ച ഈ ഗ്രന്ഥം ഇസ്ലാമിക് പബ്ലിഷിങ് ഹൗസാണ് പ്രസിദ്ധീകരിച്ചത്. 
## പുറം കണ്ണികൾ
* മധുസൂദനൻ നായരുടെ ആലാപനത്തിന്റെ ഓഡിയോ 
** അറഹ്‌മാൻ
** യാസീൻ
** അന്നാസ്
** മുഹമ്മദ്
* മധുസൂദനൻ നായരുടെ ആലാപനം
* സൂറതുൽ റഹ്മാനിന്റെ ആലാപനം
* അമൃതവാണിയുടെ ഒരു അധ്യായത്തിന്റെ വീഡിയോ ആവിഷ്കാരം

വർഗ്ഗം:ഇസ്ലാമികഗ്രന്ഥങ്ങൾ
കെ.ജി. രാഘവൻനായർ

മലയാളത്തിൽ വിശുദ്ധ ഖുർആന് കാവ്യാവിഷ്കാരം നൽകിയ കവിയാണ് **കെ.ജി. രാഘവൻ നായർ** (1911 നവംബർ 30- 2013 ഒക്ടോബർ 26). പത്തനംതിട്ട ജില്ലയിൽ തിരുവല്ല താലൂക്കിൽ ജനിച്ചു. ഡിഫൻസ് എക്കൌണ്ട്സ് ഡിപ്പാർട്ട്മെന്റിൽ ഉദ്യോഗസ്ഥനായിരുന്നു. ഒറ്റപ്പാലത്തിനടുത്ത് ചുനങ്ങാട് കരിമ്പിൽ കളത്തിൽ താമസമാക്കിയ അദ്ദേഹം, 2013 ഒക്ടോബർ 26-ന് അന്തരിച്ചു.

## കൃതികൾ
*[[അമൃതവാണി]]* (ഐ.പി.എച്ച്), *ക്രൈസ്തവ ദർശനം*, *നബി ചരിത്രം* എന്നീ ഗ്രന്ഥങ്ങളുടെ കർത്താവാണ്. കവിതയിലും ആശയത്തിലും മികവ് പുലർത്തുന്ന കൃതിയെന്ന് പ്രൊഫ. എസ്. ഗുപ്തൻ നായർ അഭിപ്രായപ്പെട്ട *അമൃതവാണി*ക്ക് മലയാളത്തിൽ സ്വീകാര്യത ലഭിച്ചു. എം.എസ്.എസ്സിന്റെ സി.എൻ. അഹ്മദ് മൗലവി എൻഡോവ്മെന്റ് പുരസ്കാരം, എസ്.എ.എം. കരീം പുരസ്കാരം, സി.എച്ച്. മുഹമ്മദ് കോയ പുരസ്കാരം എന്നിവ ലഭിച്ചു.

## അവലംബം

വർഗ്ഗം:മലയാളകവികൾ
ഹോളിവുഡ്

അമേരിക്കയിലെ കാലിഫോർണിയയിലുള്ള ലോസ് ആഞ്ചൽസിലെ പ്രസിദ്ധമായ ഒരു ജില്ലയാണ് **ഹോളിവുഡ്**. 
## അവലംബം

വർഗ്ഗം:ലോസ് ആഞ്ചലസ്
വാഴക്കുളം

എറണാകുളം  ജില്ലയിലെ, മുവാറ്റുപുഴ താലൂക്കിലെ മഞ്ഞള്ളൂർ ഗ്രാമപഞ്ചായത്തിന്റെ ആസ്ഥാനം സ്ഥിതി ചെയ്യുന്ന ചെറിയ പട്ടണമാണ് **വാഴക്കുളം**. മുവാറ്റുപുഴ  പട്ടണത്തിൽ നിന്ന് 6 കിലോമീറ്റർ തെക്കു കിഴക്കായി കിഴക്കൻ മേഖലയിൽ തൊടുപുഴ - മുവാറ്റുപുഴ സംസ്ഥാനപാതയിൽ സ്ഥിതി ചെയ്യുന്നു. 

കന്നാരചക്ക കൃഷിക്ക് വ്യഖ്യാതമാണ്. "പൈനാപ്പിൾ സിറ്റി" എന്നും വാഴക്കുളം അറിയപ്പെടുന്നു. ഏഷ്യയിലെ ഏറ്റവും വലിയ കന്നാരചക്ക മാർക്കറ്റ് വാഴക്കുളത്താണ്. 2009 ൽ ഇവിടുത്തെ കൈതച്ചക്കയ്‌ക്ക് വാഴക്കുളം കൈതച്ചക്ക എന്ന ഭൗമസൂചിക ലഭിച്ചിരുന്നു. ഇവിടെ കൃഷി,ചെറുകിട വ്യവസായങ്ങളിൽ ഏർപ്പെടുന്നവരാണ് ജനങ്ങളിൽ ഭൂരിഭാഗവും. കൈതച്ചക്ക, റബർ എന്നിവയാണ് പ്രധാന കൃഷികൾ.

കേരള കോൺഗ്രസ് സ്ഥാപകൻ കെ.എം ജോർജ്ജ്  വാഴക്കുളം സ്വദേശിയാണ്.

നാഗപ്പുഴ പള്ളി, വാഴക്കുളത്തിനടുത്തുള്ള ഒരു പുരാതന തീർഥാടന കേന്ദ്രമാണ്.

## പ്രധാന സ്ഥാപനങ്ങൾ

* വാഴക്കുളം ഫൊറോന പള്ളി
*മഞ്ഞള്ളൂർ  ക്ഷേത്രം
* പൈനാപ്പിൾ ഗവേഷണ കേന്ദ്രം
* കൈതച്ചക്ക ചന്ത
* കോതമംഗലം രൂപതയുടെ വിശ്വജ്യോതി എഞ്ചിനീറിങ്ങ് കോളേജ് വാഴക്കുളത്തിനടുത്താണ്

## സമീപപ്രദേശങ്ങൾ

* കല്ലൂർക്കാട് ഗ്രാമപഞ്ചായത്ത് 
* ആവോലി ഗ്രാമപഞ്ചായത്ത്
* ആരക്കുഴ ഗ്രാമപഞ്ചായത്ത്
* മടക്കത്താനം
* കാവന
* നടുക്കര - ഇവിടെയാണ് യൂറോപ്യൻ യൂണിയന്റെ സാമ്പത്തിക സഹായത്തോടെ കന്നാരചക്ക സംസ്കരണം നടത്തുന്ന നടുക്കര അഗ്രോ പ്രോസ്സസിങ്ങ് കമ്പനി

## ചിത്രശാല


പ്രമാണം:Pineapple - കൈതച്ചക്ക-1.JPG|കൈതച്ചക്ക ചന്തയിലെ ദൃശ്യം 
പ്രമാണം:Vazhakulam Forane Church - വാഴക്കുളം ഫൊറോന പള്ളി-1.JPG|വാഴക്കുളം ഫൊറോന പള്ളി
പ്രമാണം:Vazhakulam Forane Church - വാഴക്കുളം ഫൊറോന പള്ളി-2.JPG|വാഴക്കുളം ഫൊറോന പള്ളി
പ്രമാണം:Pineapple Research Center, Vazhakulam - പൈനാപ്പിൾ ഗവേഷണ കേന്ദ്രം, വാഴക്കുളം.JPG|പൈനാപ്പിൾ ഗവേഷണ കേന്ദ്രം


## അവലംബം

## പുറത്തേക്കുള്ള കണ്ണികൾ

വർഗ്ഗം:എറണാകുളം ജില്ലയിലെ പട്ടണങ്ങൾ
സിൽക്ക് റോഡ്

ഏഷ്യൻ വൻകരയിലെ ചരിത്രപ്രസിദ്ധവും സാംസ്കാരിക പ്രസക്തിയുമുള്ളതായ ദീർഘപാതയാണ് **സിൽക്ക്‌ റോഡ്‌** അഥവാ **പട്ടുത്തുന്നിപ്പാത **. ഒറ്റപ്പാതയല്ലാത്ത ഇത് നൂറ്റാണ്ടുകളായി ചവിട്ടി പോന്ന വിവിധ പാതകളുടെ സമുച്ചയമാണിത്. ഏഷ്യാ വൻകരയുടെ കിഴക്കും പടിഞ്ഞാറും തമ്മിലുള്ള കച്ചവട ബന്ധവും, സാംസ്കാരികവിനിമയവും നടന്നു പോയത് ഈ വഴികളിലൂടെയാണ്. മെഡിറ്ററേനിയൻ, ഏഷ്യാമൈനർ പ്രദേശങ്ങളെ ചൈനയുമായി ബന്ധിപ്പിച്ചത് സിൽക്ക്‌ റൂട്ടാണ്; കടലും കരയും താണ്ടി നീളുന്ന 8000 കിലോമീറ്റർ. ഹാൻ വംശത്തിന്റെ കാലത്ത് 114 ബി.സി.യിലാണ് ഇത്ര തുടർച്ചയായുള്ള സിൽക്ക്‌ റൂട്ട് ആരംഭിച്ചത് എന്ന് കരുതുന്നു. ചൈന, ജപ്പാൻ, ഈജിപ്റ്റ്‌, പേർഷ്യ, ഇന്ത്യ ഉപഭൂഖന്ധം എന്നിവിടങ്ങളിലെ മഹത്തായ സംസ്കാരങ്ങൾ ഈ വഴി വഹിച്ച പങ്ക് വലുതാണ്‌.

## കൂടുതൽ വായിക്കാൻ
* Boulnois, Luce. Silk Road: Monks, Warriors and Merchants on the Silk Road. Odyssey Publications, 2005. ISBN 9-6221-7720-4
* Bulliet, Richard W. 1975. *The Camel and the Wheel*. Harvard University Press. ISBN 0-674-09130-2.
* Choisnel, Emmanuel: *Les Parthes et la route de la soie* ; Paris [u.a.], L' Harmattan [u.a.], 2005, ISBN 2-7475-7037-1
*
* de la Vaissière, E., Sogdian Traders. A History, Leiden, Brill, 2005, Hardback ISBN 90-04-14252-5 Brill Publishers, French version ISBN 2-85757-064-3 on http://www.deboccard.com 

## പുറത്തേക്കുള്ള താളുകൾ

*Silk Road Atlas (University of Washington)
*Miami University Silk Road Project 

വർഗ്ഗം:ഏഷ്യയിലെ പാതകൾ
വർഗ്ഗം:പട്ടു പാത
ഹോളിവുഡ് സിനിമ

അമേരിക്കൻ ഐക്യനാടുകളിൽ നിന്ന് പുറത്തിറങ്ങുന്ന സിനിമക്കാണ് **ഹോളിവുഡ്** സിനിമ **Hollywood** എന്നറിയപ്പെടുന്നത്.
## അഭിനേതാക്കൾ
### നടികൾ
*ടാലിയ റൈഡർ
*റേച്ചൽ സെഗ്ലർ
*എലിസബത്ത് മോസ്

## പുറത്തേക്കുള്ള കണ്ണികൾ
* History of Hollywood's Aerial Cinematography 
* Photo exhibit of filmmaking in Florida, presented by the State Archives of Florida
* Rottentomatoes.com - A large collection of movie reviews and previews from hundreds of critics
* Early American Cinema  - Articles on early cinema and celebrities
* Hollywood actress news updates  - Actress pics, reviews of movies.
## അവലംബം

വർഗ്ഗം:ഹോളിവുഡ് ചലച്ചിത്രം
ഹൈന്ദവ പ്രാമാണികഗ്രന്ഥങ്ങളുടെ പട്ടിക

പ്രധാനപ്പെട്ട ഹൈന്ദവ പ്രാമാണികഗ്രന്ഥങ്ങളുടെ പട്ടിക
## അ-ഒ
* അഗ്നിപുരാണം
* അഥർവവേദം
* അദ്ധ്യാത്മരാമായണം
* ആഗമം
* ആരണ്യകം (आरण्यक)
* ഇതിഹാസം
* ഈശോവാസ്യോപനിഷത്ത്
* ഉപനിഷദ് (उपनिषद्)
* ഋഗ്വേദം (ऋग्वेद)
* ഐതരേയ ഉപനിഷദ്

## ക-ങ
* കഠോപനിഷത്ത്
* കമ്പരാമായണം (கம்ப இராமாயணம்)
* കല്പശാസ്ത്രം
* കൂർമ്മപുരാണം
* കേനോപനിഷത്ത്
* ഗരുഡപുരാണം
* ഗീത गीता
* ഘെരംഡസംഹിത (धेरंड संहिता)

## ച-ഞ
* ഛന്ദസ് (छंदः)
* ഛാന്ദ്യോക്യോപനിഷത്ത്
* ജ്യോതിഷം
* ജാതകകഥകൾ (जातक)

## ത-ന
* തന്ത്രം  (तंत्र)
* തിരുക്കുറൾ
* തേവാരം
* തൈത്തരീയോപനിഷത്ത്
* ദിവ്യപ്രബന്ധം
* ദേവീഭാഗവതം
* ദേവീമാഹാത്മ്യം / ദുർഗ്ഗാസപ്തശതി
* ധർമ്മശാസ്ത്രം
* നാരദേയപുരാണം
* നിരുക്തം

## പ-മ
* പത്മപുരാണം
* പ്രശ്നോപനിഷത്ത്
* പുരാണം (पुराण)
* ബ്രഹ്മപുരാണം
* ബ്രഹ്മ വൈവർത്ത പുരാണം
* ബ്രഹ്മസൂത്രം
* ബ്രഹ്മാണ്ഡപുരാണം 
* ബൃഹദാരണ്യകോപനിഷത്ത്
* ഭഗവദ് ഗീത (भगवद् गीता)
* ഭവിഷ്യപുരാണം
* ഭാഗവതപുരാണം
* മത്സ്യപുരാണം
* മഹാഭാരതം (महाभारत)
* മാണ്ഡൂക്യോപനിഷത്ത്‌
* മാർക്കണ്ഡേയപുരാണം
* മുണ്ഡകോപനിഷത്ത്

## യ-ഹ
* യജുർവേദം 
* യോഗവാസിഷ്ഠം
* യോഗ സൂത്രം
* രാമചരിതമാനസം
* രാമായണം(रामायण)
* ലിംഗപുരാണം
* വ്യാകരണം
* വരാഹപുരാണം
* വാമനപുരാണം
* വായുപുരാണം
* വിജ്ഞാന ഭൈരവ തന്ത്രം
* വിഷ്ണുപുരാണം
* വേദങ്ങൾ(वेद)
* ശ്രുതി (श्रुति)
* ശ്വേതാശ്വേതരോപനിഷത്ത്
* ശിക്ഷ
* ശിവപുരാണം
* ശിവസംഹിത
* സംഹിത
* സ്കന്ദപുരാണം
* സ്മൃതി
* സ്വരയോഗം
* സാംഖ്യദർശനം
* സഹസ്രനാമം
* സാമവേദം
* ഹഠയോഗപ്രദീപിക

വർഗ്ഗം:ഹൈന്ദവഗ്രന്ഥങ്ങൾ
വർഗ്ഗം:മതങ്ങളുമായി ബന്ധപ്പെട്ട പട്ടികകൾ
ഒരു ചെറുപുഞ്ചിരി

എം.ടി. വാസുദേവൻ നായർ തിരക്കഥയെഴുതി സംവിധാനം ചെയ്ത് 2000-ൽ പുറത്തിറങ്ങിയ മലയാളചലച്ചിത്രമാണ്‌ ***ഒരു ചെറുപുഞ്ചിരി*** (). ഒടുവിൽ ഉണ്ണികൃഷ്ണൻ, നിർമ്മല ശ്രീനിവാസൻ തുടങ്ങിയവർ മുഖ്യ കഥാപാത്രങ്ങളെ അവതരിപ്പിച്ച ചിത്രം എം.ടി. വാസുദേവൻ നായർ സംവിധാനം ചെയ്ത ആറാമത്തെ ചലച്ചിത്രമാണ്.. തെലുഗ് എഴുത്തുകാരൻ ശ്രീരമണയുടെ മിഥുനം എന്ന നോവലാണ് ചിത്രത്തിന്റെ തിരക്കഥക്കാധാരം. 2000-ലെ ഏറ്റവും മികച്ച സംവിധായകനുള്ള സംസ്ഥാന ചലച്ചിത്രപുരസ്കാരം ഈ ചിത്രത്തിലൂടെ എം.ടി. വാസുദേവൻ നായർക്ക് ലഭിച്ചു. 

## അഭിനേതാക്കൾ
*ഒടുവിൽ ഉണ്ണികൃഷ്ണൻ
* നിർമ്മല ശ്രീനിവാസൻ 
* ലെന
* മാസ്റ്റ്ർ വിഘ്നേഷ്
* തമ്പി കണ്ണന്താനം
* ശ്രീദേവി ഉണ്ണി 
* മങ്ക മഹേഷ്
* മുകുന്ദൻ
 
## പുരസ്കാരങ്ങൾ
* ഏറ്റവും മികച്ച സംവിധായകനുള്ള സംസ്ഥാന ചലച്ചിത്രപുരസ്ക്കാരം (2000)
* Special mention at the International Federation of Film Critics|FIPRESCI awards in 2000.
* National Film Awards|Indian National Film Award for the National Film Award for Best Film on Environment Conservation/Preservation|Best Film on Environment Conservation/Preservation in 2001.
* Screened at the third Mumbai International Film Festival in November 2000.
* Screened at the International Film Festival of Kerala in 2001.
* Selected for the Munich International Film Festival.

## അവലംബം

## പുറത്തേക്കുള്ള കണ്ണികൾ
* 
* OneIndia article
* Upperstall article

വർഗ്ഗം:എം.ടി. വാസുദേവൻ നായർ സംവിധാനം ചെയ്ത ചലച്ചിത്രങ്ങൾ
വർഗ്ഗം:2000-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ
വർഗ്ഗം:സാഹിത്യകൃതികളെ ആസ്പദമാക്കിയ ചലച്ചിത്രങ്ങൾ
പവിഴമല്ലി

*നിക്റ്റാൻത്തസ്സ് അർബോട്ടിട്ടസ്സ്* (*Nyctanthes arbortristis*) എന്ന ശാസ്ത്രനാമത്തിൽ അറിയപ്പെടുന്ന ഒരു വൃക്ഷമാണ് ചിലയിടത്ത് *പാരിജാതം* എന്നും അറിയപ്പെടുന്ന **പവിഴമല്ലി**. മിക്ക കാലാവസ്ഥയിലും ഈ വൃക്ഷം വളരുന്നു. സംസ്കൃതത്തിൽ ശേഫാലിക, ഖരപത്രിക, പാരിജാത: എന്നിങ്ങനെയും ഇംഗ്ലീഷിൽ Har singar, Coral Jasmine, Tree of Sorrow, Queen of the night  എന്നൊക്കെ അറിയപ്പെടുന്നു. ദക്ഷിണേഷ്യയിലാകെ കണ്ടുവരുന്നു.

## പുരാണങ്ങളിൽ
ഹൈന്ദവപുരാണങ്ങളിൽ ഈ മരത്തെപ്പറ്റി പരാമർശമുണ്ട്. സഖിയായ സത്യഭാമയുടെ ആഗ്രഹപ്രകാരം ശ്രീകൃഷ്ണൻ ദേവലോകത്ത് നിന്നു കൊണ്ടുവന്ന വൃക്ഷമാണത്രേ പാരിജാതം. പന്ത്രണ്ട് യോജന ദൂരം വരെ പാരിജാതപ്പൂക്കളുടെ സുഗന്ധം വ്യാപിച്ചിരുന്നുവെന്നും പുരാണത്തിൽ പറയുന്നു. എന്നാൽ പുരാണങ്ങളിൽ പറയുന്നപോലെ ഈ പൂക്കളുടെ വാസന ഇത്ര അകലേക്ക് വ്യാപിക്കുന്നില്ല.

## രൂപവിവരണം

വലിയ കുറ്റിച്ചെടിയായൊ ചെറിയ മരമായോ വളരുന്നു. പരുപരുത്തതും രോമങ്ങളുള്ളതുമായ വലിയ ഇലകളുണ്ട്. ഉഷ്‌ണകാലത്ത് ഇലകൾ പൊഴിയുകയും പുതിയ ഇലകൾ വരികയും ചെയ്യും. സുഗന്ധമുള്ള ഇതിന്റെ പൂക്കൾ വൈകുന്നേരങ്ങളിലാണ് വിരിയുകയും പകൽ കൊഴിയുകയും ചെയ്യും. പൂക്കളുടെ അടിഭാഗത്തിന് നേർത്ത ചുകപ്പ് നിറം ആണ്. ദളപുടം വെളുപ്പ് നിറത്തിലുമായിരിക്കും.

പവിഴമല്ലിയുടെ തടി ശരാശരി ഉറപ്പുള്ളതിനാൽ ഗൃഹോപകരണങ്ങളുടെ നിർമ്മിതിക്കുപയോഗിക്കുന്നു. എന്നാൽ കെട്ടിടങ്ങളുടെ ആവശ്യത്തിനായിട്ട് ഈ വൃക്ഷം ഉപയോഗിക്കാറില്ല. മരത്തിൽ കാതലിനു പുറമെ വെള്ളയും കാണുന്നുണ്ട്.

ഇതിന്റെ കായ കാപ്‌സ്യൂൾ രൂപത്തിൽ കാണുന്നു.പാരിജാതത്തിനു വിത്തുണ്ടെങ്കിലും വിത്തുമൂലം ഇതിന്റെ വംശവർദ്ധനവ് നടക്കുന്നില്ല. പാരിജാതത്തിന്റെ കമ്പുകൾ നട്ടാണിതിന്റെ വംശവർദ്ധനവു നടത്തുക.

## ഔഷധയോഗ്യമായ ഭാഗങ്ങൾ
ഇല, വേരു്, തൊലി എന്നിവ ആയുർവേദ ഔഷധങ്ങൾക്കുപയോഗിക്കുന്നു. പാരിജാതത്തിന്റെ വിത്ത് തലയിലെ താരൻ കളയാൻ ഉപയോഗിക്കാറുണ്ട്. ഇലകൾ ഉദരസംബന്ധിയായ രോഗങ്ങൾക്ക് ഔഷധമായി ഉപയോഗിച്ചുവരുന്നു.
### രസാദി ഗുണങ്ങൾ
*രസം  :  കഷായം, തിക്തം
*ഗുണം  :  തീക്ഷ്ണം	 
*വീര്യം :  ഉഷ്ണം
*വിപാകം  :  കടു

## ചിത്രശാല

File:Nyctanthes arbortristis flowers from Noida.jpg|പവിഴമല്ലി പൂക്കൾ കൊഴിഞ്ഞു കിടക്കുന്നു. നോയിഡയിൽ നിന്നൊരു കാഴ്ച.
File:Nyctanthes Arbortristis.jpg|കൊഴിഞ്ഞുവീണ പവിഴമല്ലി പൂക്കൾ. തൃശ്ശൂർ ജില്ലയിലെ ചെറുതുരുത്തി,  പനമനയിൽനിന്നുള്ള കാഴ്ച.


## അവലംബം

വർഗ്ഗം:ഔഷധസസ്യങ്ങൾ
വർഗ്ഗം:ഹിന്ദുമതത്തിലെ പുണ്യവൃക്ഷങ്ങൾ
വർഗ്ഗം:ഒലിയേസീ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ലോക സൗഹൃദ ദിനം

ലഘുചിത്രം|
ലഘുചിത്രം|
ലഘുചിത്രം|
ഓഗസ്റ്റ്‌ മാസത്തിലെ ആദ്യത്തെ ഞായർ ആഴ്ച **അന്താരാഷ്ട്ര സൗഹൃദ ദിനം** ആയി ആചരിക്കപെടുന്നു. 2011 ഏപ്രിൽ 27നു യു.എൻ. ജനറൽ അസ്സംബ്ലി എല്ലാ വർഷവും **[[ജൂലൈ 30]]** അന്താരാഷ്ട്ര സൗഹൃദ ദിനം ആയി ആചരിക്കാൻ ആഹ്വാനം ചെയ്തു.

വർഗ്ഗം:വിശേഷദിനങ്ങൾ
വർഗ്ഗം:ജൂലൈ 30
പ്രസിഡന്റ്സ് ട്രോഫി ജലോൽസവം

thumb|പ്രസിഡന്റ്സ് ട്രോഫി ജലോൽസവം 2011 ലോഗോ
കൊല്ലം ജില്ലയിലെ അഷ്ടമുടിക്കായലിൽ വർഷം തോറും നടത്തുന്ന വള്ളംകളിയാണ്’ **പ്രസിഡന്റ്സ് ട്രോഫി ജലോൽസവം**. ഈയിനത്തിലെ ആദ്യ മത്സരം 2011 ആഗസ്റ്റ് 30ന് നടന്നു. മത്സരം കാണാനും വിജയികൾക്ക് ട്രോഫി സമ്മാനിക്കാനും ഇന്ത്യൻ രാഷ്ട്രപതി പ്രതിഭാ പാട്ടീൽ എത്തുന്നതിനെത്തുടർന്നാണ് മത്സരത്തിന് ഈ പേര് നൽകിയത്.  രാഷ്ട്രപതിയുടെ പേരിലുള്ള രാജ്യത്തെ ആദ്യത്തെ വള്ളംകളിയാണിതെന്ന് പ്രവർത്തകർ അവകാശപ്പെടുന്നു.
കൊല്ലം തേവള്ളി പാലം മുതൽ കെ. എസ്. ആർ. ടി. സി ബസ് സ്റ്റേഷനു സമീപമുള്ള ബോട്ട് ജട്ടി വരെ 1200 മീറ്റർ നീളത്തിലായിരിക്കും മത്സരട്രാക്ക്. പത്ത് മീറ്റർ വീതിയിൽ നാല് ട്രാക്കുകൾ ഉണ്ടാകും. 
2011ലെ ജലോൽസവത്തിൽ പതിനാറോളം ചുണ്ടൻ വള്ളങ്ങൾ പങ്കെടുത്തു. ഇതിനു പുറമേ വയ്പ്പ്, ഇരുട്ടുകുത്തി, തെക്കനോടി വിഭാഗത്തിലും മത്സരങ്ങൾ നടന്നു.കൊല്ലം സെന്റ് ഫ്രാൻസിസ് ബോട്ട് ക്ലബ്ബിന്റെ ശ്രീഗണേശൻ രാഷ്ട്രപതിയുടെ പേരിലുള്ള പ്രഥമ സുവർണകപ്പ് സ്വന്തമാക്കി. കൊല്ലം ജീസസ് ബോട്ട് ക്ലബ്ബിന്റെ ദേവസ്, കോട്ടയം തിരുവാർപ്പ് ബോട്ട് ക്ലബ്ബിന്റെ ആനാരി പുത്തൻ ചുണ്ടൻ, ആലപ്പുഴ ടൗൺ ബോട്ട് ക്ലബ്ബിന്റെ പായിപ്പാടൻ എന്നീ വള്ളങ്ങൾ തൊട്ടുപിന്നാലെയെത്തി. ഇരുട്ടുകുത്തി എ ഗ്രേഡ് മത്സരത്തിൽ കൊല്ലം കല്ലട ടൗൺ ബോട്ട് ക്ലബ്ബിന്റെ മാമൂടൻ ഒന്നാം സ്ഥാനം നേടി.

## അവലംബം


## ബാഹ്യകണ്ണികൾ
ഔദ്യോഗിക വെബ്സൈറ്റ് 

വർഗ്ഗം:കേരളത്തിലെ വള്ളംകളി മത്സരങ്ങൾ
ഫൈസ് അഹമ്മദ് ഫൈസ്

പ്രസിദ്ധ ഉർദു കവിയും കമ്യൂണിസ്റ്റ് വിപ്ലവകാരിയും ആയിരുന്നു **ഫെയ്‌സ് അഹ്മദ് ഫെയ്‌സ്**. ഉർദു സാഹിത്യ ചരിത്രത്തിൽ അവിസ്മരീയമായ കാവ്യവ്യക്തിത്വത്തിന് ഉടമയായിരുന്ന ഫെയ്സ് എക്കാലവും ഭരണകൂടത്തിൻ്റെ കണ്ണിലെ കരടായിരുന്നു. പുരോഗമന സാഹിത്യ പ്രസ്ഥാനത്തിൻറെ സ്ഥാപക അംഗങ്ങളിൽ ഒരാളായിരുന്ന ഫൈസ് സോഷ്യലിസ്റ്റ് റിയലിസം എന്ന സാഹിത്യ സങ്കേതത്തിൻ്റെ വക്താവ് കൂടിയായിരുന്നു. തൻ്റെ സമകാലീനരായ ഹബീബ് ജാലിബ്, അഹമ്മദ് ഫരാസ് എന്നിവരെപ്പൊലെ തന്നെ മാർക്സിസ്റ്റ് തത്വശാസ്ത്രത്തിൽ അഗാധമായ പാണ്ഡിത്യമുള്ള ആളായിരുന്നു ഫൈസ്.

= ജീവിത രേഖ =
1911 ഫെബ്രുവരി 13 നു സിയാല്കോട്ടിൽ (അവിഭക്ത ഇന്ത്യ) ജനിച്ച ഫൈസ് ചെറുപ്പത്തിലേ ബ്രിട്ടീഷ് ഇന്ത്യൻ സൈന്യത്തിൽ ചേർന്നു.സ്വാതന്ത്ര്യ ലബ്ദിയോടെ പട്ടാള സേവനം ഒഴിവാക്കി.തുടർന്ന് കവിതയുടെ സ്വച്ഛന്ദ കാലമായിരുന്നു.ഇംഗ്‌ളിഷ്,അറബി സാഹിത്യങ്ങളിൽ എം.എ ബിരുദം നേടിയ ഫൈസ് ഓൾ ഇന്ത്യ പ്രോഗ്രസ്സീവ് റൈറ്റേർസ് ഫോറം രൂപവത്കരിക്കുന്നതിൽ മുഖ്യപങ്കു വഹിച്ചു.1964 ൽ ഇന്ത്യയിലെത്തി സി.പി.ഐ ചെയർമാൻ എസ്.എ .ഡാങ്കെയുമായി ഫൈസ് കൂടിക്കാഴ്ച നടത്തി.ലനിലെത്തി ബ്രിട്ടീഷ് കമ്യൂണിസ്റ്റ് പാർട്ടി സെക്രട്ടറി രജനി പാം ദത്തുമായും കൂടിക്കാഴ്ച നടത്തി.ബംഗ്‌ളാദേശ് വിമോചനത്തിനു പിന്തുണ പ്രഖ്യാപിച്ചു.'സോനാർ ബംഗ്‌ള'എന്ന ആശയത്തിനു തൂലിക കൊണ്ട് സമരമുഖം സ്യഷ്ടിച്ച ഫെയ്‌സ്  കാസി നസ്രുൽ ഇസ്‌ളാമിന്റെയും മറ്റും വിപ്‌ളവകവിതകളും തന്റെ എഴുത്തിനും പോരാട്ടത്തിനും ഉള്ള രാസത്വരകമാക്കി.പാക് പടയുടെ രക്തച്ചൊരിച്ചിനെതിരെയുള്ള ഫൈസിന്റെ ലേഖനങ്ങൾ യഹ്യാഖാനെ കുപിതനാക്കി.ഫൈസിനെ പട്ടാളം തടവറയിലിട്ടു.ജയിൽ മോചിതനായ ശേഷമാണ് ഫെയ്‌സ് തന്റെ ഉത്ക്യഷ്ടകവിതകൾ എഴുതിയത്.സോവ്യറ്റ് യൂണിയൻ 'ലെനിൻപ്രൈസ്'നൽകി ഫൈസിനെ ആദരിച്ചു.സാഹിത്യത്തിനുള്ള നോബൽ സമ്മാനത്തിന്റെ പരിഗണനാപട്ടികയിലുണ്ടാ യിരുന്ന ഫൈസ് 1984 ൽ 73 ആം വയസ്സിൽ ലാഹോറിൽ അന്തരിച്ചു.യഹ്യാഖാന്റെയും സിയാവുർ റഹ്മാന്റെയും ഭരണകാലത്ത് മോസ്‌കോയിലും ലണ്ടനിലും ബൈറൂട്ടിലും പ്രവാസജീവിതം നയിക്കേണ്ടിവന്നു.

## അവലംബം

വർഗ്ഗം:ഉർദു കവികൾ
വർഗ്ഗം:പഞ്ചാബി കവികൾ
വർഗ്ഗം:1911-ൽ ജനിച്ചവർ
വർഗ്ഗം:1984-ൽ മരിച്ചവർ
വർഗ്ഗം:ലെനിൻ സമാധാന പുരസ്കാരജേതാക്കൾ
വർഗ്ഗം:പാകിസ്താനി മാർക്സിസ്റ്റുകൾ
വർഗ്ഗം:മാർക്സിസ്റ്റ് എഴുത്തുകാർ
വർഗ്ഗം:മാർക്സിസ്റ്റ് കവികൾ
വർഗ്ഗം:പാകിസ്താനി കവികൾ
വർഗ്ഗം:പാകിസ്താനി കമ്മ്യൂണിസ്റ്റുകൾ
അസ്മ മഹ്ഫൂസ്

**അസ്മ മെഹ്ഫൂസ്.** **Asmaa Mahfouz** (, ,ജനനം 1985 ഫെബ്രുവരി 1. 2011 ലെ ഈജിപ്ഷ്യൻ വിപ്ലവത്തിനു തീ പകർന്ന യുവതി.  April 6 Youth Movement എന്ന പ്രസ്ഥാനത്തിന്റെ സ്ഥാപകരിലൊരാൾ.

## പശ്ചാത്തലം

ഇന്റർനെറ്റിന്റെയും സോഷ്യൽ നെറ്റ് വർക്കുകളുടെയും സഹായത്തോടെയായിരുന്നു ഈജിപ്തിലെ തഹരീർ സ്ക്വയറിലെ വിപ്ലവം പൊട്ടിപ്പുറപ്പെട്ടത്. ഇന്റർനെറ്റിലൂടെയുള്ള പ്രചാരണങ്ങൾക്ക് മുൻപന്തിയിള നിന്നിരുന്ന വനിതയായിരുന്നു ഇവർ.2008 ഏപ്രിൽ 6 നു ഈജിപ്തിൽ നടന്ന പൊതുപണിമുടക്കിനെ പിന്തുണച്ചുകൊാണു അസ്മ ഇന്റർനെറ്റ് ആക്റ്റിവിസത്തിലേക്കും രാഷ്ട്രീയ പ്രവർത്തനങ്ങളിലേക്കും കടന്നുവരുന്നത്.

2011 ജനുവരി 25 ൽ ആരംഭിച്ച കലാപത്ത്‌നു തുടക്കമായത് അസ്മയും കൂട്ടാളികളും തഹ്രീർ ചത്വരത്തിൽ ചെന്ന് പ്രതിഷേധിക്കാൻ തീരുമാനിച്ചതോടെയാണു.പ്രധാനപ്പെട്ട കേന്ദ്രങ്ങളിൽ അവർ ലഘുലേഖകൾ അടിച്ചു വിതരണം ചെയ്തിരുന്നു.എന്നാൽ ചത്വരത്തിൽ കയറാൻ അവരെ പട്ടാളം അനുവദിച്ചില്ല.ഇതു അസ്മയെ ചിന്തിപ്പിചു.സ്വന്തം ശബ്ദത്തിലും രൂപത്തിലും അവർ ഒരു വീഡിയോ ചിത്രം നിർമ്മിച്ചു.ജനുവരി 25 നു തഹ്രീർ ചത്വരത്തിൽ പ്രതിഷേധം സംഘടിപ്പിക്കുന്നതിനുള്ള ആഹ്വാനമായിരുന്നു ആ വീഡിയോയിലൂടെ നൽകിയതു.ജനുവരി 25 നു തന്റെ അന്തസ്സും അവകാശങ്ങളും പ്രതിരോധിക്കുന്ന ഒരു ഈജിപ്ഷ്യൻ പെൺകുട്ടിയായിരിക്കും താൻ എന്ന് ആ വീഡിയോയിൽ അസ്മ വ്യക്തമാക്കി.ഈ രാജ്യത്തെപ്പറ്റി ആകുലപ്പെടുന്നവരെല്ലാം എനിക്കൊപ്പം തഹ്രീർ ചത്വരത്തിൽ വരിക.അസ്മ ആ വീഡിയോ ഫേസ് ബുക്കിലൂടെ പ്രക്ഷേപണം ചെയ്തു.അത് വെബ് സൈറ്റുകളിലൂടെയും മൊബൈൽ ഫോണുകളിലൂടെയും വളരെ വേഗം പ്രചരിച്ചു.തുടർന്ന് ജനുവരി 25 ന്റെ പൊതുജനമുന്നേറ്റം ആരംഭിച്ചു.ചത്വരത്തിൽ എത്തിയ അസ്മയെ പ്രതിഷേധക്കാർ തിരിച്ചറിഞ്ഞു.``നിങ്ങളെല്ലെ ആ വീഡിയോയിൽ ഉായിരുന്നത്?ഞങ്ങൾ തെരുവിലേക്ക് വന്നത് നിങ്ങൾ കാരണമാണു.നിങ്ങൾ വീഡിയോയിൽ പറഞ്ഞത് ഞങ്ങളെ വലുതായി ചലിപ്പിച്ചു.അതു കൊണ്ടാണ്  ഞങ്ങൾ വന്നതു.

അസ്മ എന്ന യുവതിയുടെ പ്രസക്തി എന്നത് വെറും ഇന്റർനെറ്റ് ആക്റ്റിവിസം മാത്രമായിരുന്നില്ല.അവർ വിപ്ലവത്തിനു ആഹ്വാനം ചെയ്തതിനൊപ്പം അതിലെക്കു പ്രത്യക്ഷമായി സധൈര്യം ഇറങ്ങിചെല്ലുകയും ചെയ്തു.ഒരു രാജ്യത്തിന്റെ യഥാർഥസമ്പത്ത് എന്നതു അതിന്റെ യുവതയാണെന്ന നിരീക്ഷണം ശരിവെക്കുന്നു അസ്മയുടെ ആക്ടിവിസവും ഈജിപ്തിന്റെ വിജയവും.
## പുറം കണ്ണികൾ

* 
## അവലംബം

വർഗ്ഗം:ജീവചരിത്രം
വർഗ്ഗം:1985-ൽ ജനിച്ചവർ
വർഗ്ഗം:ഫെബ്രുവരി 1-ന് ജനിച്ചവർ
വർഗ്ഗം:സ്ത്രീകൾ
വർഗ്ഗം:ഈജിപ്ഷ്യൻ സ്ത്രീകൾ
വർഗ്ഗം:മനുഷ്യാവകാശപ്രവർത്തകർ
വർഗ്ഗം:സഖാറോവ് പുരസ്കാരം നേടിയവർ
വർഗ്ഗം:കെയ്റോ സർവകലാശാലയിലെ പൂർവ്വ വിദ്യാർത്ഥികൾ
വർഗ്ഗം:ഈജിപ്ഷ്യൻ ബ്ലോഗർമാർ
വർഗ്ഗം:2011-ലെ ഈജിപ്ഷ്യൻ പ്രക്ഷോഭത്തിലെ വ്യക്തികൾ
ഏപ്രിൽ 6 യുവജനപ്രസ്ഥാനം

2008 ഏപ്രിൽ 6 ന് സമരാഹ്വാനം പ്രഖ്യാപിച്ച ഈജിപ്തിലെ അൽ മഹല്ലുൽ കുബ്റ എന്ന വ്യാവസായിക നഗരത്തിലെ തൊഴിലാളികൾക്ക് പിന്തുണ നൽകുവാനായി രൂപീകരിച്ച ഫേസ്‌ബുക്ക് ഉപഭോക്തൃ കൂട്ടായ്മയാണ് **ഏപ്രിൽ 6 യുവജനപ്രസ്ഥാനം** (ഇംഗ്ലീഷ്: The April 6 Youth Movement, അറബി: حركة شباب 6 أبريل).ഫേസ് ബുക്കിനെ കൂടാതെ ട്വിറ്റർ, ബ്ലോഗ് പോലുള്ള അനേകം ഓൺലൈൻ കൂട്ടായ്മകളും ഇതിൽ പങ്ക് വഹിച്ചു.

പ്രക്ഷോഭനേതാക്കൾ അണികളോട് കറുത്ത വസ്ത്രം ധരിക്കുവാനും ജോലിയിൽ നിന്ന് വിട്ട് നിൽക്കുവാനും ആഹ്വാനം ചെയ്തു. ബ്ലോഗർമാരും തദ്ദേശിയ പത്രപ്രവർത്തകരും സമരത്തെക്കുറിച്ചുള്ള വാർത്തകൾ പുറത്തുവിടാനും പോലീസ് നടപടികളെക്കുറിച്ചുള്ള സൂചനകൾ അണികളിലെത്തിക്കുവാനും വേണ്ട നിയമസഹായം നൽകുവാനുമുള്ള ഉപാധിയായി ഫേസ്‌ബുക്ക്, ട്വിറ്റർ തുടങ്ങിയ നവ ഓൺലൈൻ മാർഗ്ഗങ്ങളെ അവലംബമാക്കി.

*ന്യൂയോർക്ക് ടൈംസ്* ഇവരെ വിശേഷിപ്പിച്ചത് മികച്ച സംവേദനശക്തിയുള്ള ഫേസ്‌ബുക്ക് ഈജിപ്ഷ്യൻ രാഷ്ട്രീയകൂട്ടായ്മ എന്നാണ്.  2009  ജനുവരിയിലെ കണക്കുകൾ പ്രകാരം ഏകദേശം 70,000-ത്തോളം പേർ മുഖ്യമായും ചെറുപ്പക്കാരും വിദ്യാസമ്പന്നരും ഈ കൂട്ടയ്മയിൽ അംഗങ്ങളായുണ്ട്. 
## സ്ഥാപകർ
* അഹ്മദ് മെഹർ was a prominent participant in the anti-Mubarak demonstrations in Egypt in 2011.. 

* അസ്മ മഹ്ഫൂസ് posted a video blog that went viral. She urged the Egyptian people to join her in a protest on January 25, in Tahrir Square to bring down Mubarak’s regime and urged people not to be afraid.

* ഇസ്രാ അബ്ദുൽ ഫതഹ്, also called *Facebook Girl*; drew the attention of the foreign media to the 2011 Egyptian revolution.

* വലീദ് റഷീദ് (Arabic وليد راشد born November 15, 1983 in El Sharkia, Egypt) , is one of the co-founders of the April 6 Youth Movement and a prominent participant in the anti-Mubarak demonstrations in Egypt in 2011. He speaks globally on behalf of the April 6 Movement.

## അവലംബം

## Further reading
* 
* 

## പുറങ്കണ്ണികൾ
* 6 April Youth Movement  *official site* (Arabic)
* April 6 Movement Facebook group page
* April 6 Movement Blog حركة 6 ابريل
* Documentary on April 6 Movement's involvement with the Egyptian Revolution
* Collected news coverage at *[[Al-Masry Al-Youm]]*
* hashtag: #6April
അരിമ്പാറ (ചലച്ചിത്രം)

***അരിമ്പാറ*** (A Story That Begins at the End, translation: *The Wart*) 2003-ൽ പുറത്തിറങ്ങിയ മുരളി നായർ സംവിധാനം ചെയ്ത്  മലയാളചലച്ചിത്രമാണ്‌. നെടുമുടി വേണു, സോന നായർ തുടങ്ങിയവർ അഭിനയിച്ച ഈ ചിത്രം ഒ.വി.വിജയന്റെ ഇതേ പേരിലുള്ള പ്രശസ്തമായ കഥയെ ആസ്പദമാക്കി നിർമ്മിച്ചതാണ്. അടിയന്തരാവസ്ഥയോട് അനുബന്ധിച്ച് എഴുതിയ ഈ കഥ രാഷ്ട്രീയപ്രശ്നങ്ങളെ പ്രതീകാത്മകമാക്കി അവതരിപ്പിക്കുന്നു. ഈ ചിത്രം 2003-ലെ കാൻസ് അന്താരാഷ്ട്ര് ചലച്ചിത്രമേളയിൽ Un Certain Regard വിഭാഗത്തിൽ പ്രദർശിപ്പിച്ചിരുന്നു.

## അഭിനേതാക്കൾ
* നെടുമുടി വേണു – കൃഷ്ണനുണ്ണി 
* സോന നായർ – സുമ 
* ഭരതൻ ഞാറയ്ക്കൽ – ചാത്തൻ 
* രാജൻ സിതാര 
* മാസ്റ്റർ ഭാഗ്യനാഥ് – ഉണ്ണി 
* ചന്ദ്രകല – നാണി
* കൊച്ചുപ്രേമൻ – വൈദ്യൻ

## അവലംബം

## പുറത്തേക്കുള്ള കണ്ണികൾ
*
*http://parallelcinema.blogspot.com/2007/09/arimparawart-malayalam-2003.html
*http://www.m3db.com/node/24947
*http://malayalasangeetham.blogspot.com/2011/01/2003.html

വർഗ്ഗം:2003-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മുരളി നായർ സംവിധാനം ചെയ്ത ചലച്ചിത്രങ്ങൾ
വർഗ്ഗം:കാൻസ് അന്താരാഷ്ട്ര് ചലച്ചിത്ര മേളയിൽ പ്രദർശിപ്പിച്ച മലയാളചലച്ചിത്രങ്ങൾ
മരണ സിംഹാസനം

***മരണ സിംഹാസനം*** (, ) 1999 ൽ പുറത്തിറങ്ങിയ മുരളി നായർ സംവിധാനം ചെയ്ത മലയാളചലച്ചിത്രമാണ്‌. ആ വർഷത്തെ കാൻസ് അന്താരാഷ്ട്ര ചലച്ചിത്ര മേളയിൽ Un Certain Regard വിഭാഗത്തിൽ പ്രദർശിപ്പിക്കുപെട്ട ചിത്രം Caméra d'Or (Golden Camera Award) പുരസ്ക്കാരത്തിന് അർഹമാവുകയും ചെയ്തു.

## അഭിനേതാക്കൾ
* വിശ്വാസ് ഞാറയ്ക്കൽ 
* ലക്ഷ്മി രാമൻ
* സുഹാസ് 
* ജീവൻ മിത്വവാ

## പുരസ്കാരങ്ങൾ
**1999 കാൻസ് അന്താരാഷ്ട്ര ചലച്ചിത്ര മേള**
*ഗോൾഡൻ ക്യാമറ ( Caméra d'Or )

**1999 ടോറിനോ അന്താരാഷ്ട്ര യുവ ചലച്ചിത്ര മേള**
*ഏറ്റവും മികച്ച ചലച്ചിത്രം ( Prize of the City of Torino )

**2000 Cinema Jove - Valencia അന്താരാഷ്ട്ര ചലച്ചിത്ര മേള**
*പ്രത്യേക പരാമർശം 
## അവലംബം

## പുറത്തേക്കുള്ള കണ്ണികൾ
* 
* ''മരണ സിംഹാസനം''  – മലയാളസംഗീതം.ഇൻഫോ
* Yahoo movies article
* India Today article 
* The Hindu article 

വർഗ്ഗം:1999-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മുരളി നായർ സംവിധാനം ചെയ്ത ചലച്ചിത്രങ്ങൾ
വർഗ്ഗം:കാൻസ് അന്താരാഷ്ട്ര് ചലച്ചിത്ര മേളയിൽ പ്രദർശിപ്പിച്ച മലയാളചലച്ചിത്രങ്ങൾ
ജോൺ മരിയ വിയാനി

**വി.ജോൺ  മരിയ വിയാനി.  ഇച്ചിക്കുന് വ**
  

(8 മേയ് 1786 – 4 ആഗസ്റ്റ് 1859), അഥവാ **വിശുദ്ധ ജോൺ വിയാനി** കത്തോലിക്കാ സഭയിലെ ഒരു വിശുദ്ധനാണ്. അദ്ദേഹം ഫ്രാൻസിലെ ഒരു കത്തോലിക്കാ പുരോഹിതനായിരുന്നു. കിഴക്കൻ ഫ്രാൻസിൽ ആർസ് ഗ്രാമത്തിൽ ഇടവകവികാരി ആയിരുന്ന അദ്ദേഹം "ആർസിലെ വികാരി" (Curé d'Ars) എന്ന പേരിലും അറിയപ്പെടുന്നു.  തന്റെ സമൂഹത്തിലും ചുറ്റുപാടിലും ഉളവാക്കിയ ആത്മീയ രൂപാന്തരീകരണം അദ്ദേഹത്തിന്റെ പുരോഹിതവൃത്തി അന്തർദേശീയ തലത്തിൽ ശ്രദ്ധിക്കപ്പെടാൻ ഇടയാക്കി. പുരോഹിതരുടെ മദ്ധ്യസ്ഥനായി അദ്ദേഹത്തെ സഭ വണങ്ങുന്നു.

## ആർസിലെ വികാരി
230 ഇടവകക്കാരുണ്ടായിരുന്ന ആർസിലെ ഇടവക വികാരിയായി വിയാനി നിയമിക്കപ്പെട്ടത് അവിടത്തെ മുൻവികാരിയുടെ മരണത്തെ തുടർന്നാണ്. ആർസിൽ അദ്യമായെത്തിയ ദിവസം വഴികാണിച്ചു കൊടുത്ത അവിടത്തെ തൊഴിലാളി ബാലനോട്, "ആർസിലേക്കു നീ എനിക്കു വഴികാട്ടിത്തന്നു; സ്വർഗ്ഗത്തിലേയ്ക്ക് നിനക്കു ഞാൻ വഴികാട്ടിത്തരാം" എന്ന് അദ്ദേഹം പറഞ്ഞതായുള്ള കഥ പ്രസിദ്ധമാണ്. ഇടവകയിൽ പ്രവർത്തനം തുടങ്ങിയ അദ്ദേഹം, ഫ്രെഞ്ചു വിപ്ലവത്തിന്റെ ഫലമായുണ്ടായ ധാർമ്മിക-അലംഭാവം, കത്തോലിക്കാസഭയ്ക്കു വിനാശകരമായ മതപരമായ അജ്ഞതയിലേക്കു നയിച്ചതായി തിരിച്ചറിഞ്ഞു. ഞായറാഴ്ചകളിൽ ജനങ്ങൾ വയൽവേലയിലും, നൃത്തത്തിലും, മദ്യപാനത്തിലും മുഴുകിയിരിക്കുന്നതായി അദ്ദേഹം കണ്ടു. ഏറെനേരം കുമ്പസാരക്കുട്ടിൽ ചെലവഴിച്ച അദ്ദേഹം, ദൈവദൂഷണത്തേയും നൃത്തത്തേയും വിമർശിച്ച് പ്രസംഗങ്ങൾ നടത്തി. നൃത്തം ഉപേക്ഷിക്കാത്തവർക്ക് അദ്ദേഹം കുമ്പസാരക്കൂട്ടിൽ പാപമോചനം നിഷേധിച്ചു.

പാപമോചനകൂദാശയായ കുമ്പസാരത്തിനു കൊടുത്ത പ്രാധാന്യത്തിന്റെ പേരിൽ അദ്ദേഹം ശ്രദ്ധിക്കപ്പെട്ടു.  ശീതകാലത്ത് 11-12 മണിക്കൂർ വീതവും വേനൽകാലത്ത് 16 മണിക്കൂർ വരേയും അദ്ദേഹം കുംബസാരകൂട്ടിൽ ചെലവഴിച്ചു.

## ജീവിതവിശുദ്ധി
thumb|125px|left|ഫ്രാൻസിൽ ഒരു ഗ്രാമദേവാലയത്തിൽ വിയാനിയുടെ രൂപം
തികഞ്ഞ തപോനിഷ്ഠയോടു കൂടിയ ജീവിതമാണ് അദ്ദേഹം നയിച്ചത്.  "സ്വയം ദൈവത്തിനു സമർപ്പിക്കാൻ പൂർണ്ണസമർപ്പണത്തിന്റെ ഏകവഴിയേയുള്ളു" എന്നും "നമുക്കായി നാം പിടിച്ചു വയ്ക്കുന്ന ഇത്തിരി, നമുക്ക് കുഴപ്പങ്ങളും ദുഃഖങ്ങളും മാത്രമേ നൽകൂ" എന്നും അദ്ദേഹം പറഞ്ഞിരുന്നു. ഒന്നിനേക്കുറിച്ചും വിയാനി പരാതിപ്പെട്ടില്ല.  അദ്ദേഹത്തിന്റെ ജീവിതവിശുദ്ധിയേയും, തപോനിഷ്ഠയേയും, ത്യാഗസന്നദ്ധതയേയും, ശിശുസഹജമായ നിഷ്കളങ്കതയേയും, ദൈവപരിപാലനയിലുള്ള വിശ്വാസത്തേയും കുറിച്ച് ഒട്ടേറെ കഥകളുണ്ട്.  "മതാനുഭവത്തിന്റെ തരഭേദങ്ങൾ"(Varieties of Religious Experience) എന്ന രചനയിൽ പ്രസിദ്ധചിന്തകനും മനഃശാസ്ത്രജ്ഞനുമായ വില്യം ജെയിംസ്  രേഖപ്പെടുത്തിയിട്ടുള്ള ഒരു കഥ ഇതാണ്: 

## അവലംബം


വർഗ്ഗം:1786-ൽ ജനിച്ചവർ
വർഗ്ഗം: 1859-ൽ മരിച്ചവർ
വർഗ്ഗം:മേയ് 8-ന് ജനിച്ചവർ
വർഗ്ഗം:ഓഗസ്റ്റ് 4-ന് മരിച്ചവർ

വർഗ്ഗം:റോമൻ കത്തോലിക്കാസഭയിലെ വിശുദ്ധർ
വർഗ്ഗം:കത്തോലിക്ക പുരോഹിതർ
ദി അനിമൽ വേൾഡ്

1956-ൽ ഇർവിൻ അലെൻ എഴുതി , സംവിധാനം ചെയ്തു നിർമിച്ച ഒരു അമേരിക്കൻ ഡോക്യുമെന്ററി ചലച്ചിത്രം ആണ് **ദി അനിമൽ വേൾഡ്**.ലോകത്തിന്റെ നാനാ ഭാഗത്ത്‌ നിന്നും ഉള്ള മൃഗങ്ങളുടെ വീഡിയോ ചേർത്തിട്ടുണ്ട് ,ഇത് കൂടാതെ ദിനോസറുകളെ കുറിച്ചുള്ള സ്റ്റോപ്പ്‌ മോറേൻ അനിമേഷൻ വിവരണവും ഉണ്ട്.

## ദിനോസറുകളുടെ വിവരണ ഭാഗം
ദിനോസറുകളെ കുറിച്ച്‌ വിവരിക്കുന്ന ഭാഗത്ത്‌ പ്രത്യക്ഷപെട്ട ദിനോസറുകൾ. 

*അല്ലോസോറസ്
*സ്റ്റെഗോസോറസ്‌
*സെറടോസോറസ്‌
*ട്രൈസെറാടോപ്സ്
*റ്റിറാനോസോറസ് റെക്സ്
*ബ്രോൺടോസോറസ്‌ 

## അവലംബം
* 

വർഗ്ഗം:ദിനോസർ ചലച്ചിത്രങ്ങൾ
വർഗ്ഗം:അമേരിക്കൻ ഡോക്യുമെന്ററി ചലച്ചിത്രങ്ങൾ
പട്ടിയുടെ ദിവസം

***പട്ടിയുടെ ദിവസം*** (എ ഡോഗ്സ് ഡേ) മുരളി നായർ സംവിധാനം ചെയ്ത് 2001-ൽ പുറത്തിറങ്ങിയ രാഷ്ട്രീയ ആക്ഷേപഹാസ്യ ചലച്ചിത്രമാണ്‌. ആ വർഷത്തെ കാൻസ് അന്താരാഷ്ട്ര ചലച്ചിത്രമേളയിൽ Un Certain Regard വിഭാഗത്തിൽ പ്രദർശിപ്പിക്കുവാൻ അർഹത നേടിയ ചിത്രം  2001-ലെ ടോറാന്റോ അന്താരാഷ്ട്ര ചലച്ചിത്രമേളയിലും ചിക്കാഗോ അന്താരാഷ്ട്ര ചലച്ചിത്രമേളയിലും പ്രദർശിപ്പിച്ചിട്ടുണ്ട്.

## അഭിനേതാക്കൾ
*കെ. കൃഷ്ണ കൈമൾ
*തോമസ് 
*ലക്ഷ്മി രാമൻ   
*സുഹാസ് 
*വിനു പ്രസാദ്

## അവലംബം

## പുറത്തേക്കുള്ള കണ്ണികൾ
*
*''പട്ടിയുടെ ദിവസം''  – മലയാളസംഗീതം.ഇൻഫോ
* http://www.m3db.com/node/24937
* http://malayalasangeetham.blogspot.com/2011/01/2001_25.html

വർഗ്ഗം:2001-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മുരളി നായർ സംവിധാനം ചെയ്ത ചലച്ചിത്രങ്ങൾ
വർഗ്ഗം:കാൻസ് അന്താരാഷ്ട്ര് ചലച്ചിത്ര മേളയിൽ പ്രദർശിപ്പിച്ച മലയാളചലച്ചിത്രങ്ങൾ
വർഗ്ഗം:രാഷ്ട്രീയം പ്രമേയമാക്കിയ മലയാളചലച്ചിത്രങ്ങൾ
അഴിമതിയ്ക്കെതിരെ ഇന്ത്യ

ഇന്ത്യയിൽ അഴിമതിക്കെതിരെ ഫലപ്രദമായ പരിഹാരം ആവശ്യപ്പെട്ടുള്ള ഒരു കൂട്ടായ്മയാണ് **അഴിമതിയ്ക്കെതിരെ ഇന്ത്യ  അഥവാ ഇന്ത്യ എഗൈൻസ്റ്റ് കറപ്ഷൻ** (India against corruption:IAC). ഇതിനായി ജന ലോക്പാൽ ബിൽ നിയമമാക്കണമെന്നാണ് ഇവരുടെ പ്രധാന ആവശ്യം. ഉദ്യോഗസ്ഥർ, മതനേതാക്കൾ, വിവരാവകാശപ്രവർത്തകർ, സാമൂഹ്യപരിഷ്കർത്താക്കൾ തുടങ്ങി സമൂഹത്തിലെ വിവിധതുറയിലുള്ളവർ ഈ കൂട്ടായ്മയിൽ പങ്കെടുക്കുന്നു.

## തന്ത്ര രൂപാന്തരം
അഴിമതിയ്ക്കെതിരെ ഇന്ത്യ മുന്നേറ്റത്തിലെ നേതാക്കൾ, ഹോങ്കോങ്ങിലെ ഇന്റിപെന്റന്റ് കമ്മീഷൻ എഗൈൻസ്റ്റ് കറപ്ഷനിൽനിന്നും ആശയം ഉൾക്കൊണ്ടാണ് ജന ലോക്പാൽ ബിൽ കരട്‌ രൂപകൽപന ചെയ്തത്.   .എല്ലാ ഭരണ കർത്താക്കൾക്കും രാഷ്ട്രീയക്കാർക്കും എതിരെ ഉള്ള അഴിമതി ആരോപണങ്ങൾ ശക്തമായും കാര്യക്ഷമമായും അന്വേഷിക്കുന്നതിന്, രാഷ്ട്രീയ സ്വാതന്ത്ര്യത്തോടെ  കേന്ദ്രത്തിൽ ലോക്പാലും, സംസ്ഥാനങ്ങളിൽ ലോകയുക്തയും ജന ലോക്പാൽ വിഭാവനം ചെയ്യുന്നു. സമയ ബന്ധിതമായി, വേഗത്തിലുള്ള അന്വേഷണവും സങ്കടപരിഹാരവും ഇത്  ഉറപ്പു നൽകുന്നു .

ഹരിയാന സംസ്ഥാന വനംവകുപ്പിലെ ക്രമക്കേടുകൾ, സഞ്ജീവ് ചതുർവേദി എന്ന വനം വകുപ്പ് ഉദ്യോഗസ്ഥനെ ശല്യപ്പെടുത്തിയത് എന്നിവയെക്കുറിച്ചുള്ള ഒരു തുറന്ന കത്ത് 2011  മാർച്ചിൽ, പ്രധാനമന്ത്രി മൻമോഹൻസിംഗിനും ഹരിയാന മുഖ്യമന്ത്രി ഭുപീന്ദേർ സിംഗ് ഹൂഡ എന്നിവർക്ക് സംഘടന അയച്ചു .

ജന ലോക്പാൽ ബിൽ  നിയമമാക്കണമെന്നു ഗവന്മേന്റിനെ നിർബന്ധിപ്പിക്കണമെന്നു മാധ്യമങ്ങളിലൂടെ 2011  ഏപ്രിലിൽ  അണ്ണാ ഹസാരെ  രാഷ്ട്രത്തോടായി ആഹ്വാനം നടത്തി.   

ഹസാരയുടെ  അനിശ്ചിതകാല  നിരാഹാരസമരത്തിനു പിന്തുണ പ്രഖ്യാപിച്ചുകൊണ്ട് ഇന്ത്യയൊട്ടാകെ നഗരങ്ങിലും ഗ്രാമങ്ങളിലും ജനങ്ങൾ അണിനിരന്നു. സമരത്തിനു  അനുഭാവം  പ്രഖ്യാപിച്ച്  ആയിരങ്ങൾ 2011 ഏപ്രിൽ അഞ്ചിന്  വീടുകളിലും ഓഫീസുകളിലും പൊതു സ്ഥലങ്ങളിലും ഒത്തുകൂടി. ഈ സംഭവം സ്വാതന്ത്ര്യാനന്തര ഇന്ത്യയിലെ ഏറ്റവും വലിയ ജനമുന്നേറ്റമായി.
ജന ലോക്പാൽ നിയമമാക്കാൻ ഒരു സമിതിയെ രൂപീകരിക്കാമെന്ന ഗവന്മേന്റിന്റെ ഉറപ്പിന്മേൽ 2011  ഏപ്രിൽ ഒൻപതിന് ഹസാരെ നിരാഹാരം അവസാനിപ്പിച്ചു. അഴിമതി വിരുദ്ധ സമരത്തിനുള്ള ഒരു പ്രതിജ്ഞയായി ഈ ജനമുന്നേറ്റത്തെ  ജനങ്ങൾ ഉൾക്കൊണ്ടിരിക്കുകയാണ്. 

## അഴിമതിക്കെതിരെ വോട്ട് ബാങ്ക്
ജന ലോക്പാൽ  ബിൽ പാസാക്കാത്ത പാർട്ടിക്ക് വോട്ട് ചെയ്യില്ല എന്ന തീരുമാനം ഏടുത്ത് ** ഇന്ത്യക്ക് വോട്ട്** എന്ന പ്രസ്ഥാനം രൂപീകരിക്കുവാനുള്ള ഒരു വെബ്‌സൈറ്റും തുടങ്ങിയിട്ടുണ്ട്.

## രാഷ്ട്രീയ പിന്തുണ
ജന ലോക്പാൽ    ബില്ലിന് പിന്തുണയുമായി  പല രാഷ്ട്രീയ സംഘടനകളും രംഗത്തുണ്ട് . പ്രധാന മന്ത്രി, പാർലമെന്റ് അംഗങ്ങൾ, മുഖ്യമന്ത്രിമാർ  എന്നിവർ ബില്ലിന്റെ പരിധിയിൽ  വേണമെന്ന് ഭാരതീയ ജനതാ പാർട്ടി നിഷ്ക്കർഷിക്കുന്നു. ഇടതു മുന്നണിയിലെ സുധാകർ  റെഡ്ഡി, എ.ബി. ബർദൻ, അബനി റോയി എന്നിവരും, ജെ.ഡി. എസ്സിലെ  എച്ച്.ഡി. ദേവഗൗഡ,  തെലുങ്ക് ദേശം പാർട്ടിയിലെ മൈസോറ റെഡ്ഡി , ആർ.എൽ ഡിയിലെ ജയന്ത് ചൌധരി എന്നിവർ സംയുക്തമായി ഒരു അനുകൂല  പ്രസ്താവനയിൽ ഒപ്പ് വച്ചിട്ടുണ്ട്.  

## പ്രതികരിക്കാം
ജന ലോക്പൽ ബില്ലിനെക്കുറിച്ച് നിർദ്ദേശങ്ങൾ, അഭിപ്രായങ്ങൾ , കാഴ്ചപ്പാടുകൾ  എന്നിവ   Lokpal Consultations   എന്ന വെബ്സൈറ്റിൽ ഏവർക്കും രേഖപ്പെടുത്താം  .

## അവലംബം

## പുറത്തേക്കുള്ള കണ്ണികൾ
* India Against Corruption Official Website
* India Against Corruption Mumbai Website 
* India Against Corruption Pune Website
വളർത്തുമൃഗങ്ങളുടെ പട്ടിക

ഇത് മനുഷ്യർ ഇണക്കി വളർത്തിയ മൃഗങ്ങളുടെ പട്ടികയാണ്. 

## അവലംബം

വർഗ്ഗം:ജീവികളുമായി ബന്ധപ്പെട്ട പട്ടികകൾ
കോൺ

120px|thumb|right|∠, the angle symbol
രണ്ടു് രേഖകൾ തമ്മിലുള്ള ചെരിവിനെ സൂചിപ്പിക്കുന്ന അളവാണു് കോൺ. 

കോണിനെ നിർണ്ണയിക്കുന്ന രണ്ടു് രേഖകളും കൂട്ടിമുട്ടുന്ന ബിന്ദുവിനെ കോണിന്റെ മൂലബിന്ദു എന്നു് വിളിക്കുന്നു. ഡിഗ്രി, റേഡിയൻ എന്നിവയാണു് കോണിന്റെ യൂണിറ്റായി ഉപയോഗിക്കാറ്. 1 റേഡിയൻ എന്നാൽ (180/π) ഡിഗ്രിയാണ്. പരസ്പരം ലംബമായ രണ്ടു് രേഖകൾക്കിടയിലെ അളവു് 90 ഡിഗ്രി അല്ലെങ്കിൽ π/2 റേഡിയൻ ആണ്. ഒരു വൃത്തത്തിന്റെ ചുറ്റളവും വ്യാസവും തമ്മിലുള്ള അനുപാതമാണ് π. ഇതു് എല്ലാ വൃത്തങ്ങൾക്കും തുല്യമായിരിക്കും. ഇതിന്റെ മൂല്യം ഏതാണ്ട് 3.1415926535 ആണ്.

## അവലംബം


വർഗ്ഗം:ജ്യാമിതി
ഇന്ത്യാ ടുഡെ

ഇന്ത്യയിൽ വിവിധ ഭാഷകളിലായി പുറത്തിറങ്ങുന്ന ഒരു വാരികയാണ് **ഇന്ത്യാടുഡെ** ***India Today***. ലിവിങ് മീഡിയ ലിമിറ്റഡ് ആണ് ഇന്ത്യ ടുഡെയുടെ പ്രസാധകർ.1975-ൽ മുംബൈയിൽ പ്രസിദ്ധീകരണമാരംഭിച്ചു. മലയാളത്തിലും ഇന്ത്യാടുഡെ പ്രസിദ്ധീകരിക്കുന്നുണ്ട്.
## അവലംബം

## പുറത്തേക്കുള്ള കണ്ണികൾ
* India Today website
* India Today Group Online 
* India Today Overseas Subscription 
* Reprint rights and permissions for digital content of The India Today Group is managed by Syndications Today

വർഗ്ഗം:ഇംഗ്ലീഷ് വാരികകൾ
വർഗ്ഗം:മലയാളവാരികകൾ
ഗണിതത്തിലുപയോഗിക്കുന്ന ചിഹ്നങ്ങളുടെ പട്ടിക

ഇത് ഗണിതത്തിലുപയോഗിക്കുന്ന ചിഹ്നങ്ങളുടെ പട്ടികയാണ്. ഓരോ ചിഹ്നങ്ങളും എച്.ടി.എം.എൽ. ഇലും  ഇലും കാണിച്ചിരിക്കുന്നു.
:

## ചിഹ്നങ്ങൾ
]]
 | tex      ={\{\ ,\!\ \}} \!\,
 | rowspan  =1
 | name     =ഗണം brackets
 | readas   =the set of …
 | category =set theory
 | explain  ={*a*,*b*,*c*} means the set consisting of *a*, *b*, and *c*.
 | examples =&nbsp;= {&nbsp;1, 2, 3, …}
}}

 = \mathbb{R}\times\mathbb{R}\times\mathbb{R} = \mathbb{R}^3
}}

 \!\,
 | rowspan  =1
 | name     =transpose
 | readas   =transpose
 | category =matrix operations
 | explain  =*A*T means *A*, but with its rows swapped for columns. *This may also be written* *A*'*,* *A*t *or* *A*tr.
 | examples =If *A* = (*a**ij*) then *A*T = (*a**ji*).
}}

 because it is the algebraic closure of the ഭിന്നകങ്ങൾ {\mathbb{Q}}.
}}

 = \mathbb{R} (the rational numbers are dense in the real numbers).
}}
|}

## Variations
In mathematics written in Arabic, some symbols may be reversed to make right-to-left writing and reading easier.

## അവലംബം

## പുറത്തെ കണ്ണികൾ
* The complete set of mathematics Unicode characters 
* Jeff Miller: ''Earliest Uses of Various Mathematical Symbols''
* Numericana: ''Scientific Symbols and Icons''
* TCAEP - Institute of Physics 
* GIF and PNG Images for Math Symbols
* Mathematical Symbols in Unicode 
* Using Greek and special characters from Symbol font in HTML
* Unicode Math Symbols - a quick form for using unicode math symbols.
* DeTeXify handwritten symbol recognition — doodle a symbol in the box, and the program will tell you what its name is
Some Unicode charts of mathematical operators:
* Index of Unicode symbols
* Range 2100 &ndash; 214F: Letterlike Symbols
* Range 2190 &ndash; 21FF: Arrows
* Range 2200 &ndash; 22FF: Unicode Mathematical Operators

Some Unicode cross-references:
* Short list of commonly used LaTeX symbols and Comprehensive LaTeX Symbol List 
* MathML Characters - sorts out Unicode, HTML and MathML/TeX names on one page
* Unicode values and MathML names
* Unicode values and Postscript names  from the source code for Ghostscript

വർഗ്ഗം:പട്ടികകൾ
വർഗ്ഗം:ഗണിതം
ചമ്പക്കാട് ട്രൈബൽ സ്കൂൾ

ഇടുക്കി ജില്ലയിലെ കാന്തല്ലൂർ ഗ്രാമപഞ്ചായത്തിലെ ഏക സർക്കാർ വിദ്യാലയം ആണ് ചമ്പ്ക്കാട്‌ ഗവൺമെന്റ് ലോവർ പ്രൈമറി സ്കൂൾ.  മറയൂരിൽ നിന്ന് 15 കി. മീറ്റർ മാറി ചിന്നാർ വന്യജീവി സങ്കേതത്തിൽ,  വനാന്തർഭാഗത്ത് ഒറ്റപ്പെട്ടു കിടക്കുന്ന,ഹിൽ-പുലയ ഗിരി വർഗക്കാർ മാത്രം താമസിക്കുന്ന, ചമ്പക്കാട് കുടിയിൽ, 1958ലാണ്, ചമ്പക്കാട് കുടിയുമായി സാമിപ്യമുള്ള  ആലാംപെട്ടി, കരിമുട്ടി, ഈച്ചാംപെട്ടി, പുറവയൽ, പാളപ്പെട്ടി, പൊങ്ങാംപള്ളി, വണ്ണാംതുറ, കണക്കായം, പൊട്ടാപ്പള്ളം, ചെറുവാട്, മുനിയറ, ദണ്ഡുക്കൊമ്പ് തുടങ്ങിയ ആദിവാസി കുടികളിലെ കുട്ടികളുടെ വിദ്യാഭ്യാസത്തിനായി സ്‌കൂൾ  ആരംഭിച്ചത്.  അനുബന്ധമായി ഒരു ഗവ. ട്രൈബൽ ഹോസ്റ്റലും അന്നുതന്നെ  ആരംഭിച്ചു. ഇതുവരെ ആയിരത്തിൽപരം ആദിവാസി കുട്ടികളെ അക്ഷരലോകത്തെത്തിക്കാൻ ഈ ഹോസ്റ്റൽ നിദാനമായി.

## ഇപ്പോഴത്തെ സ്ഥിതി
ചില  സ്വാർത്ഥ താല്പര്യങ്ങളുടെ ഭാഗമായി 2000-ൽ ഹോസ്റ്റൽ ചമ്പക്കാട് നിന്നും മറയൂരിൽ കരിമുട്ടി എന്നാ സ്ഥലത്ത്  ചെറിയ ഒരു വാടക വീട്ടിലേക്ക് മാറ്റി. ഇതോടെ ചമ്പക്കാട് ഗവ. ട്രൈബൽ എൽ.പി. സ്‌കൂളിനെ ആശ്രയിച്ചു വിദ്യാഭ്യാസം നടത്തിയിരുന്ന ഭൂരിഭാഗം കുട്ടികളുടെയും പഠനം നിലച്ചു. രേഖകളിൽ മാത്രം ഹോസ്റ്റൽ ഇപ്പോഴും ചമ്പക്കാട്ടാണ് പ്രവർത്തിക്കുന്നത്. . ഹോസ്റ്റലിന്റെ പ്രയോജനം ലഭിച്ച വിവിധ കുടികളിലെ കുട്ടികളുടെ രക്ഷിതാക്കൾ ചമ്പക്കാട് ഹോസ്റ്റൽ തിരിച്ചുകൊണ്ടുവരുന്നതിന് പരിശ്രമിച്ചെങ്കിലും ഫലമുണ്ടായില്ല. 
സ്കൂളിലെ  അധ്യാപക-രക്ഷാകർത്താ സമതിയുടെ ശ്രമഫലമായി മുൻ പഞ്ചായത്ത് ഭരണസമിതി എസ്.ടി. വിഭാഗം വിദ്യാർഥികളുടെ ശാക്തീകരണവും പരിപോഷണവും എന്ന പ്രോജക്റ്റ് സ്‌കൂൾ കേന്ദ്രമാക്കി ആരംഭിച്ചു. ഇത് പ്രയോജനപ്പെടുത്തി  അധ്യാപക-രക്ഷാകർത്താ സംഘടനയുടെ നേതൃത്വത്തിൽ സ്‌കൂളിനോടനുബന്ധിച്ച് ഒരു ഹോസ്റ്റൽ സംവിധനം പ്രവർത്തിക്കുന്നു. ഹോസ്റ്റൽ സംവിധനം ആരംഭിച്ചതോടെ വിവിധ കുടികളിൽ നിന്നായി 25 കുട്ടികൾ ഈ സ്‌കൂളിൽ പുതിയതായി  പ്രവേശം നേടി. പ്രോജക്റ്റ് വിജയകരമായതിന്റെ ഫലമായി തുടർന്നും ഇത് അനുവദിച്ചുനൽകാമെന്ന് നിലവിലുള്ള പഞ്ചായത്ത് ഭരണസമിതി ഉറപ്പു നൽകി. ഇതോടെ  2011-2012 അധ്യയനവർഷം ജൂൺ ഒന്നിനു തന്നെ ഹോസ്റ്റൽ സംവിധാനം ആരംഭിച്ചു. പുതിയ അധ്യയനവർഷത്തിൽ ഒന്നാം ക്ലാസ്സിൽ 30 കുട്ടികൾ പ്രവേശം നേടി.
ഹോസ്റ്റൽ സംവിധാനം ആരംഭിച്ച് രണ്ടു മാസം പിന്നിട്ടിട്ടും പ്രോജക്റ്റിനു അംഗീകരം ലഭിച്ചിട്ടില്ല. ജില്ലാ ട്രൈബൽ പ്രോജക്റ്റ് ഓഫീസറുടെ അനുമതി ലഭിക്കാത്തതാണ് ഈ അനിശ്ചിതത്വത്തിനു കാരണമായി പഞ്ചായത്തധികൃതർ നൽകുന്ന വിശദീകരണം.
ഇതിനെതിരെ സംഘടിച്ച അധ്യാപക-രക്ഷാകർത്താ സമതി  അംഗങ്ങൾ ഈ സ്ഥിതിവിവരിച്ചുകൊണ്ടുള്ള നിവേദനം ജില്ലാ കലക്ട്ടർക്ക് നൽകിയെങ്കിലും നടപടിയൊന്നും ഉണ്ടായില്ല. ഇതോടെ പ്രക്ഷോഭപരിപാടികളുമായി മുന്നോട്ടുപോയി പ്രോജക്റ്റ് ഒരു സ്ഥിരം സംവിധാനമാക്കാനുള്ള തീവ്രശ്രമത്തിലാണിവർ. പ്രോജക്റ്റിന് അംഗീകാരം ലഭിക്കാതെ വന്നാൽ വിവിധ കുടികളിൽ നിന്നായി ഇവിടെയെത്തി വിദ്യാഭ്യാസം ചെയ്തുവരുന്ന 63 നിർദ്ധനരായ ആദിവാസി കുട്ടികൾ സ്വന്തം കുടികളിലേക്ക് ഉടൻ തിരിച്ചു പോകും.അവരുടെ വിദ്യാഭ്യാസവും ഇതോടെ നിലയ്ക്കും.
## മാധ്യമങ്ങൾ ഇടപെടുന്നു
പ്രശ്ന പരിഹാരത്തിനായി കേരളത്തിലെ മാധ്യമങ്ങളെല്ലാം ഇടപെട്ടിരിക്കുകയാണ്. അവിടത്തെ വിദ്യാർഥികൾക്ക്‌  വേണ്ടി സ്കൂളിലെ  ഒരു ബാലിക, തങ്ങളുടെ ചേച്ചിഎന്ന അഭിസംബോധനയോടെ  പ്രശ്നങ്ങൾ വിവരിച്ച  തുറന്ന കത്ത് ഒരു ചാനലിലൂടെ സംപ്രേഷണം ചെയ്തിരിക്കുകയാണ്. 

അവലംബം:
* മനോരമ ന്യൂസ്‌ ചാനൽ: ൨൦൧൧ ഓഗസ്റ്റ്‌  ൮ ന്റെ ഉച്ച വാർത്ത. 
* http://www.mathrubhumi.com/idukki/news/1097799-local_news-idukki-%E0%B4%AE%E0%B4%B1%E0%B4%AF%E0%B5%82%E0%B4%B0%E0%B5%8D%E2%80%8D.html
വൃത്തസ്തൂപികാഖണ്ഡം

ഒരു വൃത്തസ്തൂപികയെ ഒരു പ്രതലം ഖണ്ഡിക്കുമ്പോഴുണ്ടാകുന്ന വക്രരേഖാഖണ്ഡമാണ് **കോണികം** അഥവാ **വൃത്തസ്തൂപപരിച്ഛേദം (conic section)**. ഇത് പരവലയ(parabola)മോ ദീർഘവൃത്ത(ellipse)മോ അധിവലയ(hyperbola)മോ ആവാം.

ഒരേ പ്രതലത്തിൽ സ്ഥിതിചെയ്യുന്ന ഒരു നിയതരേഖ(directrix)യെയും പ്രസ്തുതരേഖയ്ക്കു പുറത്തുള്ള ഒരു കേന്ദ്രബിന്ദു(focus)വിനെയും ആധാരമാക്കിയാണ് കോണികങ്ങളെ നിർവചിക്കാറ്. നിയതരേഖയിൽ നിന്നും കേന്ദ്രബിന്ദുവിൽ നിന്നുമുള്ള അകലങ്ങൾ തമ്മിലുള്ള അനുപാതം സ്ഥിരസംഖ്യ ആകത്തക്കവിധത്തിൽ സഞ്ചരിക്കുന്ന ബിന്ദുവിന്റെ പാത ഒരു കോണിക് സെക്ഷൻ ആയിരിക്കും.

## പ്രത്യേകതകൾ
കോണികങ്ങളെ മൂന്നു വിഭാഗങ്ങളായി തിരിക്കാം- ദീർഘവൃത്തം, പരവലയം, അധിവലയം, എന്നിങ്ങനെ. ദീർഘവൃത്തത്തിന്റെ ഒരു പ്രത്യേകരൂപമാണ് വൃത്തം. വൃത്തത്തെ നാലാമത്തെ വിഭാഗമായും ചിലർ കണക്കാക്കാറുണ്ട്. വൃത്തസ്തൂപികയെ ഖണ്ഡിക്കുന്ന പ്രതലവും സ്തൂപികയുടെ അക്ഷവും തമ്മിലുള്ള കോണിനനുസൃതമായാണ് കോണികങ്ങൾ രൂപപ്പെടുന്നത്.

വർഗ്ഗം:വക്രങ്ങൾ
എക്സ്.എച്.റ്റി.എം.എൽ.

എക്സ്.എം.എൽ (XML) മാർക്കപ്പ് ഭാഷാകുടുംബത്തിൽ പെട്ട ഒരു ഭാഷയാണ് **എക്സ്.എച്.റ്റി.എം.എൽ** (xHTML) അഥവാ **എക്സ്റ്റെൻസിബിൾ ഹൈപ്പർടെക്സ്റ്റ് മാർക്കപ്പ് ലാങ്ഗ്വിജ്** (eXtensible HyperText Markup Language). നിലവിലുള്ള എച്.ടി.എം.എൽ. നിയമങ്ങളെ വിപുലീകരിച്ചു, എക്സ്.എം‌.എൽ നിയമങ്ങൾക്കനുസൃതമായി രൂപകൽ‌പ്പനചെയ്തെടുത്ത ഒരു മാർക്കപ്പ് ഭാഷയാണ് ഇത്.

നിരവധി പരീക്ഷണങ്ങൾക്കും പുതുക്കലുകൾക്കും ശേഷം ജനുവരി 26, 2000 ത്തിൽ എക്സ്.എച്.റ്റി.എം.എൽ. 1.0 ഒരു മാനദണ്ഡമായി അംഗീകരിക്കുവാൻ ഡബ്ല്യു3സി ശുപാർശ ചെയ്തു. മെയ് 31, 2001ൽ എക്സ്.എച്.റ്റി.എം.എൽ. 1.1 മാനദണ്ഡം ഡബ്ല്യു3സി നിർദ്ദേശിച്ചു. എക്സ്.എച്.റ്റി.എം.എൽ. 5 ആണ് ഏറ്റവും പുതിയ പതിപ്പ്.  

## പുറമേ നിന്നുള്ള ലിങ്കുകൾ
എക്സ്.എച്.റ്റി.എം.എൽ2 വർക്കിങ്ങ്ഗ്രൂ‍പ്പ് പ്രധാനതാൾ, ഡബ്ല്യൂത്രീസി വെബ്സൈറ്റിൽ

വർഗ്ഗം:മാർക്കപ്പ് ഭാഷകൾ
വേൾഡ് വൈഡ് വെബ് കൺസോർഷ്യം

വേൾഡ് വൈഡ് വെബ്ബിന്റെയും അതിലുപയോഗിക്കുന്ന സാങ്കേതികവിദ്യകളുടേയും ഗുണനിലവാരവും മാനദണ്ഡങ്ങളും മറ്റും നിർണ്ണയിക്കുകയും ചെയ്യുന്ന ഒരു അന്താരാഷ്ട്ര ഗുണനിലവാരനിർണ്ണയ സംഘടനയാണ് **ഡബ്ല്യു3സി** (W3C) അല്ലെങ്കിൽ **വേൾഡ് വൈഡ് വെബ് കൺസോർഷ്യം**.

ടിം ബർണേയ്സ് ലീയാൽ സ്ഥാപിതമായതാണ് ഈ സംഘടന, അദ്ദേഹം തന്നെയാണ് ഇപ്പോഴും അതിന്റെ നേതൃസ്ഥാനത്ത്. ജെഫ്രി ജാഫെ(Dr. Jeffrey Jaffe) ആണ് സംഘടനയുടെ ചീഫ് എക്സിക്യൂട്ടീവ് ഓഫീസർ . സോഫ്റ്റ്‌വെയർ വികസന സേവന രംഗത്തുള്ള നിരവധി സംഘടനകളാണ് ഡബ്ല്യു3സി അംഗങ്ങൾ, ഇത് കൂടാതെ സംഘടനക്കുവേണ്ടി മുഴുവൻ സമയവും പ്രവർത്തിക്കുന്ന ഉദ്യോഗസ്ഥരുമുണ്ട്.

വെബ് സാങ്കേതികവിദ്യകളെപ്പറ്റിയുള്ള വിദ്യാഭ്യാസം, ഉദ്ബോധനം, സോഫ്റ്റ്‌വെയർ വികസനം തുടങ്ങിയ മേഖലകളിലും  ഡബ്ല്യു3സി പ്രവർത്തിക്കുന്നു. ഇതിന് പുറമെ വെബ്ബിനെ സംബന്ധിച്ചുള്ള എല്ലാ ചർച്ചകൾക്കും വേണ്ടിയുള്ള ഒരു തുറന്ന വേദികൂടിയാണ് ഈ സംഘടന.

## അംഗത്വം
ആഗസ്റ്റ് 2011 ലെ കണക്ക് പ്രകാരം സംഘടനയിൽ 316 അംഗങ്ങളുണ്ട്, അംഗങ്ങളുടെ പട്ടിക പൊതുജനത്തിന് ലഭ്യമാണ്. പല മേഖലകളിൽ നിന്നും അംഗങ്ങളുണ്ട്, വ്യവസായ സംഘടനകൾ, ലാഭേച്ഛയില്ലാതെ പ്രവർത്തിക്കുന്ന ചില സംഘടനകൾ, സർക്കാർ ഉടമസ്ഥതയിലുള്ള ചില സംരംഭങ്ങൾ, സർവ്വകലാശാലകൾ, വ്യക്തികൾ എന്നിങ്ങനെ. 

അംഗത്വ ലഭിക്കുന്നതിനുള്ള പ്രക്രിയ ഏറക്കുറേ സുതാര്യമാണ്, അപേക്ഷകൾ ഡബ്ല്യൂ3സി പരിശോധിച്ച് അംഗീകരിക്കണം. അംഗത്വത്തിന് അപേക്ഷിക്കുന്നതിനെക്കുറിച്ചുള്ള കാര്യങ്ങൾ വെബ്സൈറ്റിൽ വിശദമായി പറയുന്നുണ്ട്, കൊടുക്കുന്ന അപേക്ഷകൾ ആത്യന്തികമായി അംഗീകരിക്കപ്പെടുകയോ അതല്ലെങ്കിൽ നിരസിക്കപ്പെടുകയോ ചെയ്യാം  പക്ഷേ അംഗത്വ അപേക്ഷകൾ  വിലയിരുത്തപ്പെടുന്ന പ്രക്രിയയോ അതിനുള്ള മാനദണ്ഡങ്ങളോ സൈറ്റിൽ കാണുന്നില്ല.

## പുറമേനിന്നുള്ള കണ്ണികൾ
* ഡബ്ല്യു3സി പ്രധാനതാൾ 
* ഡബ്ല്യു3സിയെപ്പറ്റി കൂടുതൽ വിവരങ്ങൾ
* ഡബ്ല്യു3സി സാങ്കേതിക രേഖകൾ, പ്രസിദ്ധീകരണങ്ങൾ എന്നിവ
* ഡബ്ല്യു3സി പദ്ധതിവികസന നയരേഖ
* ഡബ്ല്യു3സി ചരിത്രം
* ഡബ്ല്യു3സി മാർഗനിർദ്ദേശങ്ങൾ എങ്ങനെ വായിച്ചു മനസ്സിലാക്കാം

## അവലംബം

വർഗ്ഗം:ഇന്റർനെറ്റ്
വർഗ്ഗം:വിവരസാങ്കേതികവിദ്യ സംഘടനകൾ
5 ജനുവരി 2016 –സാങ്കേതികവിദ്യകളുടേയും ഗുണനിലവാരവും മാനദണ്ഡങ്ങളും മറ്റും നിർണ്ണയിക്കുകയും ചെയ്യുന്ന അന്താരാഷ്ട്ര ഗുണനിലവാരനിർണ്ണയ സംഘടനയായ വേൾഡ് വൈഡ് വെബ് കൺസോർഷ്യത്തിന് (ഡബ്ല്യു3സി ) അവരുടെ വീഡിയോ ഉള്ളടക്കം ടെക്സ്റ്റ് ക്യാപ്ഷനിംഗും സബ്ടൈറ്റിലുകളും ഉൾപ്പെടുത്തി കൂടുതൽ അഭിഗമ്യമാക്കുന്നതുമായി ബന്ധപ്പെട്ട ഡബ്ല്യു3സിയുടെ പ്രവർത്തനങ്ങൾക്ക് ദി നാഷണൽ അക്കാദമി ഓഫ് ടെലിവിഷൻ ആർട്ട് ആൻറ് സയൻസിൻറെ (എൻഎടിഎഎസ്) ടെക്നോളജി ആൻറ് എൻജിനീയറിംഗ്  എമ്മി ® അവാർഡ് 2016 ജനുവരി 8-ന് ഏറ്റുവാങ്ങും.
കൊർണേലിയൂസ് ഇലഞ്ഞിക്കൽ

എറണാകുളം ജില്ലയിലെ വരാപ്പുഴ അതിരൂപതയുടെ മുൻ മെത്രാപ്പോലീത്തയും കോട്ടയം ജില്ലയിലെ വിജയപുരം രൂപതയുടെ ആദ്യ ഭാരതീയ മെത്രാനുമായിരുന്നു ആർച്ച് ബിഷപ്പ് **ഡോ.കൊർണേലിയൂസ് ഇലഞ്ഞിക്കൽ**.

## ജീവിതരേഖ
തൃശ്ശൂർ ജില്ലയിലെ കൊടുങ്ങല്ലൂരിൽ കാരേൽ ഇലഞ്ഞിക്കൽ വീട്ടിൽ കുഞ്ഞവരായുടെയും ത്രേസ്യായുടെയും മകനായി 1918 സെപ്തംബർ 8-ന് ജനിച്ചു. കൊടുങ്ങല്ലൂർ കാര മൗണ്ട് കാർമ്മൽ സ്കൂൾ, എറണാകുളം സെന്റ്. ആൽബർട്സ് സ്കൂൾ എന്നിവിടങ്ങളിൽ പ്രാഥമിക വിദ്യാഭ്യാസം നടത്തി. 1933-ലാണ് എട്ടാം ക്ലാസ് വിദ്യാഭ്യാസത്തിനായി എറണാകുളം സെന്റ്‌ ആൽബർട്ട്സ്‌ സ്കൂളിൽ ചേർന്നത്. അതോടൊപ്പം വരാപ്പുഴ അതിരൂപതാ മൈനർ സെമിനാരിയിൽ വൈദികപഠനത്തിനായി പ്രവേശിച്ചു. തുടർന്ന് 1938-ൽ ആലുവ മംഗലപ്പുഴ സെന്റ്. ജോസഫ്സ് സെമിനാരിയിൽ തത്ത്വശാസ്ത്രപഠനം ആരംഭിച്ചു. 1939-ൽ റോമിലെ ഉർബാനിയാന പ്രൊപ്പഗാന്ത കോളേജിൽ ദൈവശാസ്ത്ര പഠനം ആരംഭിച്ചു. ദൈവശാസ്ത്രപഠനം പൂർത്തിയാക്കിയ ശേഷം 1945 മാർച്ച്‌ 18-നു കൊർണേലിയൂസ് പൗരോഹിത്യം സ്വീകരിച്ചു. തത്ത്വശാസ്ത്രം, ഉപനിഷത്ത് പഠനം, കത്തോലിക്കാ സഭയുടെ കാനൻ നിയമം (ബൃഹദാരണ്യക-ഛാന്ദോഗ്യോപനിഷത്തുകളിലെ ദൈവാശയപരിണാമം) എന്നിവയിൽ ഡോക്ടറേറ്റും നേടി. 

വിജയപുരം രൂപതയുടെ പ്രഥമ തദ്ദേശീയ മെത്രാനായി 1971 - ൽ നിയമിതനായി. ഈ രൂപതയിൽ 16 വർഷം ഇദ്ദേഹം പ്രവർത്തിച്ചു. തുടർന്ന് 1987 മാർച്ച്‌ 19-ന്‌ വരാപ്പുഴ അതിരൂപതയുടെ മെത്രാപ്പോലീത്തയായി നിയമിതനായി. ഒൻപതു വർഷക്കാലത്തോളം കൊർണേലിയൂസ് കേരളത്തിലെ ലത്തീൻ കത്തോലിക്കാ സഭയുടെ ഹയരാർക്കിയുടെ അദ്ധ്യക്ഷനായി സേവനമനുഷ്ഠിച്ചു. 

ശ്വാസകോശത്തിലെ അണുബാധ മൂലം ജൂലൈ 18 - ന് ആശുപത്രിയിൽ പ്രവേശിക്കപ്പെട്ടു. പിന്നീട് ഇദ്ദേഹത്തിന്റെ അസുഖം ഗുരുതരമാകുകയും വൃക്കകളുടെ പ്രവർത്തനം നിലച്ചതും ഹൃദയാഘാതം മൂലവും അന്തരിച്ചു. കേരള സർക്കാരിന്റെ ഔദ്യോഗിക ബഹുമതികളുടെ ഭാഗമായി *ഗാർഡ് ഓഫ് ഓണർ* നൽകി. എറണാകുളം സെന്റ് ഫ്രാൻസിസ് അസീസി കത്തീഡ്രലിലെ സ്മൃതിമന്ദിരത്തിൽ 2011 ജൂലൈ 9-ന് കബറടക്കം ചെയ്തു.

## ഗാനരചന
*നിത്യ സഹായ നാഥേ* എന്ന ഗാനം ഇദ്ദേഹം രചിച്ചതാണ്.

## അവലംബം

## പുറത്തേക്കുള്ള കണ്ണികൾ
*Catholic-Hierarchy
*Verapoly Diocese 
*Cornelius Elanjikal's obituary 

വർഗ്ഗം:കേരളത്തിലെ ലത്തീൻ കത്തോലിക്കാ മേൽപ്പട്ടക്കാർ
വർഗ്ഗം:1918-ൽ ജനിച്ചവർ
വർഗ്ഗം: 2011-ൽ മരിച്ചവർ
വർഗ്ഗം:സെപ്റ്റംബർ 8-ന് ജനിച്ചവർ
വർഗ്ഗം:ഓഗസ്റ്റ് 7-ന് മരിച്ചവർ

വർഗ്ഗം:ലത്തീൻ കത്തോലിക്കാ സഭയിലെ മെത്രാപ്പോലീത്താമാർ
എലിപ്പത്തായം

അടൂർ ഗോപാലകൃഷ്ണൻ രചനയും സംവിധാനവും നിർവഹിച്ച് 1981-ൽ പുറത്തിറങ്ങിയ മലയാളചലച്ചിത്രമാണ്‌ ***എലിപ്പത്തായം***. നിരവധി ദേശീയ അന്തർദേശീയപുരസ്കാരങ്ങൾ കരസ്ഥമാക്കിയ ഈ ചലച്ചിത്രം അടൂർ ഗോപാലകൃഷ്ണന്റെ ഏറ്റവും മികച്ച സൃഷ്ടിയായി വിലയിരുത്തപ്പെടുന്നു. 1982-ലെ കാൻസ് അന്താരാഷ്ട്ര ചലച്ചിത്ര മേളയിൽ Un Certain Regard വിഭാഗത്തിൽ എലിപ്പത്തായം പ്രദർശിപ്പിച്ചിരുന്നു. 

## അഭിനേതാക്കൾ
* കരമന ജനാർദ്ദനൻ നായർ 
* ശാരദ 
* ജലജ
* രാജം കെ. നായർ 
* പ്രകാശ്
* സോമൻ
* ജോൺ സാമുവൽ
* ബി. കെ. നായർ
* ജോയ്സി

## സംഗീതം
എം. ബി. ശ്രീനിവാസനാണ് ഈ ചിത്രത്തിന്റെ സംഗീതസംവിധാനം നിർവ്വഹിച്ചിരിക്കുന്നത്.

## പുരസ്കാരങ്ങൾ
എലിപ്പത്തായം എന്ന ചിത്രത്തിനു ധാരാളം പുരസ്കാരങ്ങൾ ലഭിച്ചിട്ടുണ്ട്. അവയിൽ പ്രധാനമായത് താഴെപ്പറയുന്നു.

**1982 ബ്രിട്ടീഷ് ഫിലും ഇൻസ്റ്റിറ്റ്യൂട്ട് ([[ബ്രിട്ടൺ]])** 
* Most Original and Imaginative film shown at the National Film Theatre - **എലിപ്പത്തായം** -  അടൂർ ഗോപാലകൃഷ്ണൻ

**1982 ലണ്ടൻ ചലച്ചിത്ര മേള ([[ബ്രിട്ടൺ]])** 
* Sutherland Trophy - **എലിപ്പത്തായം** -  അടൂർ ഗോപാലകൃഷ്ണൻ

**1982 [[National Film Awards|ദേശീയ ചലച്ചിത്രപുരസ്കാരം]] ([[India|ഇന്ത്യ]])** 
* Silver Lotus Award - ഏറ്റവും മികച്ച ശബ്ദലേഖനം - **എലിപ്പത്തായം** - ദേവദാസ് 
* Silver Lotus Award - Best Regional Film (Malayalam) - **എലിപ്പത്തായം** - അടൂർ ഗോപാലകൃഷ്ണൻ

**1981 [[കേരളസംസ്ഥാന ചലച്ചിത്രപുരസ്കാരം]]**
*മികച്ച ചിത്രം - അടൂർ ഗോപാലകൃഷ്ണൻ
*മികച്ച ഛായാഗ്രഹണം - മങ്കട രവിവർമ്മ
*മികച്ച ശബ്ദലേഖനം - ദേവദാസ്

## അവലംബം

## പുറത്തേക്കുള്ള കണ്ണികൾ
* 
* ''എലിപ്പത്തായം''  – മലയാളസംഗീതം.ഇൻഫോ
* Elippathayam (Rat-Trap) (1981) - Rotten Tomatoes 
*INDIA 'RAT TRAP' - Janet Maslin, New York Times Review
* Elippathayam - 1981, cinema of malayalam 
* interview: adoor gopalakrishnan, cinema of malayalam 
* എലിപ്പത്തായം M3DB
*എലിപ്പത്തായം 1982 
* ELIPPATHAYAM Rat Trap
* Rat-Trap (Elippathayam)- Bath Film Festival
* Rat-Trap or Elippathayam - dvdbeaver

വർഗ്ഗം:1981-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മികച്ച മലയാളചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ
വർഗ്ഗം:അടൂർ ഗോപാലകൃഷ്ണൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:കാൻസ് അന്താരാഷ്ട്ര് ചലച്ചിത്ര മേളയിൽ പ്രദർശിപ്പിച്ച മലയാളചലച്ചിത്രങ്ങൾ
വർഗ്ഗം:മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ
വർഗ്ഗം:മങ്കട രവിവർമ്മ ഛായാഗ്രഹണം ചെയ്ത ചലച്ചിത്രങ്ങൾ
വർഗ്ഗം:രവി നിർമ്മിച്ച ചലച്ചിത്രങ്ങൾ
അന്താദിപ്രാസം

ഒരു പാട്ടിന്റെയോ ശ്ലോകത്തിന്റെയോ അവസാനമുള്ള പദംകൊണ്ട് അടുത്ത പാട്ടോ ശ്ലോകമോ ആരംഭിക്കുന്ന പ്രാസസമ്പ്രദായമാണ് **അന്താദിപ്രാസം** എന്നു പറയുന്നത്. തമിഴിൽ വളരെ പ്രചാരമുള്ള ഈ പ്രാസസമ്പ്രദായം രാമചരിതത്തിലും കണ്ണശ്ശകൃതികളിലും പ്രയോഗിച്ചിട്ടുണ്ട്.

ഉദാഹരണം:

(കണ്ണശ്ശരാമായണം)

ഇവിടെ ആദ്യത്തെ ഖണ്ഡം അവസാനിക്കുന്ന *തനയൻമാർ* എന്ന പദംകൊണ്ടുതന്നെ രണ്ടാമത്തെ ഖണ്ഡം ആരംഭിക്കുന്നു. ഈ രീതി കൃതിയിൽ ഉടനീളം തുടർന്നുപോരുന്നു. പല പ്രാചീന മലയാള ഗാനങ്ങളിലും ഈ സമ്പ്രദായം പ്രയോഗിച്ചിട്ടുള്ളതായി കാണാം.

വർഗ്ഗം:തമിഴ് സാഹിത്യം
ദേജാവ്യൂ (ഫയൽ തരം)

ഡെജാവു (DjVu) ഒരു കമ്പ്യൂട്ടർ ഫയൽ തരമാണ്, പ്രധാനമായും സ്കാൻ ചെയ്തെടുക്കുന്ന പ്രമാണങ്ങൾ, അതിൽ പ്രത്യേകിച്ചും എഴുത്ത്, വരകൾ, ചിത്രങ്ങൾ എന്നിവ സമ്മിശ്രമായിട്ടുള്ള പ്രമാണങ്ങൾ, ശേഖരിച്ചുവയ്ക്കാനുള്ള ഒരു സ്വതന്ത്ര ഫയൽ തരമാണിത്.

പി.ഡി.എഫിനു പകരക്കാരനായി പ്രചരിപ്പിക്കപ്പെടുന്ന ഒരു ഫയൽ തരമാണ് ഇത്, സ്കാൻ ചെയ്തെടുക്കുന്ന ഫയലുകൾക്ക് പി.ഡി.എഫിനേക്കാൾ വലിപ്പക്കുറവും ഡെജാവു അവകാശപ്പെടുന്നുണ്ട്.. 

സൌജന്യമായി ഡൌൺലോഡ് ചെയ്തുപയോഗിക്കുവാൻ സാധിക്കുന്ന നിരവധി ബ്രൌസർ പ്ലഗ്ഗിനുകളും, ദിജാവു ഫയൽ ദർശന സോഫ്റ്റ്‌വെയറുകളും ദിജാവുവിന്റെ ഔദ്യോഗിക വെബ്സൈറ്റിൽ ലഭ്യമാണ് (http://djvu.org/resources/ ). പല ഫയൽ ദർശിനികളും ദിജാവുവിനെ പിന്തുണക്കുന്നുണ്ട്, ലിനക്സിൽ പ്രവർത്തിക്കുന്ന  ഇ-ബുക്ക് വായനാ സോഫ്റ്റ്‌വെയറുകളായ ആക്യുലർ(Okular), ഇവിൻസ്(Evince), ആൻഡ്രോയിഡിൽ പ്രവർത്തിക്കുന്ന വ്യൂഡ്രോയിഡ് (VuDroid), ഐഫോൺ/ഐപാഡ് എന്നിവയിൽ പ്രവർത്തിക്കുന്ന സ്റ്റാൻസ(Stanza).

## ചരിത്രം
1996 - 2001 കാലഘട്ടത്തിൽ എ.റ്റി&റ്റി ലാബ്സിൽ പ്രവർത്തിച്ചിരുന്ന യാൻ ലേകൺ, ലിയോൺ ബൊട്ടോ, പാട്രിക് ഹാഫ്നർ, പോൾ ജി. ഹോവാർഡ് എന്നിവരാണ് ഡെജാവു വികസിപ്പിച്ചെടുത്തത്. ഫയൽ ചുരുക്കി ചെറിയ വലിപ്പത്തിലാക്കുവാനുള്ള കഴിവും, ഡെജാവു ഫയൽ തരത്തിലേക്ക് പരിവർത്തനം ചെയ്യാനുള്ള അനായാസതയും, കൂടാതെ അതൊരു ഓപ്പൺ ഫയൽതരമാണെന്നുള്ളതും കണക്കിലെടുത്ത് ബ്രുസ്റ്റർ കാലെയെപ്പോലുള്ള ചില സാങ്കേതികവിദഗ്ദ്ധർ ഇതിനെ പി.ഡി.എഫിനെക്കാളും മികച്ചതായി കാണക്കാക്കിയിരുന്നു.

## അവലംബം

വർഗ്ഗം:കമ്പ്യൂട്ടർ ഫയൽ തരങ്ങൾ
ലാടെക്ക്

പ്രമാണങ്ങൾ തയ്യാറാക്കുമ്പോൾ അതിന് ടൈപ്പ് സെറ്റ് ചെയ്യാൻ വേണ്ടി ഉപയോഗിക്കുന്ന ഒരു മാർക്കപ്പ് ഭാഷാസങ്കേതമാണ് **ലാടെക്ക്**. ടൈപ്പ് സെറ്റിങ് സങ്കേതത്തിൽ ഇതിനെ സാധാരണ കാണിക്കുന്നത് middle|x20px|\LaTeX എന്ന രൂപത്തിലാണ്.

## ടൈപ്പ് സെറ്റിങ് സങ്കേതം

## ഉദാഹരണം
താഴെക്കൊടുത്തിരിക്കുന്ന ഉദാഹരണം ലാടെക്കിന്റെ ഇൻപുട്ട് കോഡും, ഔട്ട്പുട്ട് ഫലവും കാണിക്കുന്നു.

## ഉച്ചാരണവും ഏഴുത്തും
ലാടെക്ക്  /ˈlɑːtɛk/  അല്ലെങ്കിൽ ലെയ്ടെക്ക് /ˈleɪtɛk/  എന്നാണ് ഇതിന്റെ ഉച്ചാരണം. ടൈപ്പ് സെറ്റിങ് സങ്കേതത്തിൽ ഇതിനെ middle|x20px|\LaTeX എന്ന രൂപത്തിലും സാധാരണ എഴുതുമ്പോൾ LaTeX എന്നും കാണിയ്ക്കുന്നു.
## ലൈസൻസ്
ലാടെക് പ്രൊജക്റ്റ് പൊതു ഉടമസ്ഥത ലൈസെൻസ് (Latex Project Public License)(LPPL)  എന്ന സ്വതന്ത്ര സോഫ്റ്റ് വെയർ ലൈസെൻസിലാണ് ലാടെക് വിതരണം ചെയ്യുന്നത്.

## ബന്ധപ്പെട്ട സോഫ്റ്റ് വെയർ

## പതിപ്പുകൾ
ലാടെക്കിന്റെ ആദ്യത്തെ പതിപ്പ് ആയ LaTeX 2.09, 1985 ൽ പുറത്തിറങ്ങി.  ലാടെക്കിന്റെ രണ്ടാമത്തേതും ഇപ്പോൾ നിലവിലുള്ളതും ആയ  LaTeX 2e എന്ന പതിപ്പ് 1994ൽ ആണു് പുറത്തിറങ്ങിയത്. ഇതിന്റെ അടുത്ത പതിപ്പ് LaTeX3 ഇപ്പോൾ വികസിപ്പിച്ചു കൊണ്ടിരിയ്ക്കുന്നു.

## ഇണക്കം
ലാടെക്ക് ഡോക്യുമെന്റുകൾ(.tex) സ്വതന്ത്ര സോഫ്റ്റ്‌വെയർ പ്രോഗ്രാമുകളായ LaTeX2RTF ഓ TeX4ht ഓ ഉപയോഗിച്ച് റിച്ച് ടെക്സ് ഫയൽ(.rtf) ആയോ, XML(.xml) ഫയലായോ മാറ്റാവുന്നതാണ്. മൈക്രോസോഫ്റ്റ് വേഡോ ഓപ്പൺ ഓഫീസ് റൈറ്ററോ വച്ച് ഈ ഫയലുകൾ (.rtf/.xml) വായിക്കാവുന്നതാണ്.

## അവലംബം
1. A Document Preparation System - LATEX - User's Guide and Reference Manual, Second Edition, Leslie Lamport, Pearson


thumb|right|വെക്ടർ ഗ്രാഫിക്സുകൾ തയ്യാറാക്കാനും ലാടെക്ക് ഉപയോഗിക്കുന്നു

വർഗ്ഗം:മാർക്കപ്പ് ഭാഷകൾ
വർഗ്ഗം:സ്വതന്ത്ര സോഫ്റ്റ്‌വെയർ
അന്താരാഷ്ട്ര അഭയാർഥിസംഘടന

അഭയാർഥികളുടെ പുനരധിവാസം ലക്ഷ്യമാക്കി ഐക്യരാഷ്ട്രസഭയുടെ നിയന്ത്രണത്തിൽ 1946-ൽ സ്ഥാപിച്ച അന്താരാഷ്ട്ര സംഘടനയാണ് **അന്താരാഷ്ട്ര അഭയാർഥിസംഘടന**. രണ്ടാം ലോകയുദ്ധത്തിനുശേഷം സ്വന്തം രാജ്യത്തേക്ക് മടങ്ങാൻ നിവൃത്തിയില്ലാതെ യൂറോപ്യൻ രാജ്യങ്ങളിലും ചൈനയിലും കഴിഞ്ഞുവന്ന അഭയാർഥികളെയും അനാഥരേയും പുനരധിവാസത്തിനു സഹായിക്കുകയായിരുന്നു ഈ സംഘടനയുടെ ലക്ഷ്യം. അഭയാർഥികളെ ക്യാമ്പിൽ താമസിപ്പിക്കുക, അവർക്കുവേണ്ട ഭക്ഷണം, വസ്ത്രം, വൈദ്യസഹായം, തൊഴിൽപരിശീലനം തുടങ്ങിയവ നൽകുക, പുനരധിവാസാർഥം അന്യരാജ്യങ്ങളിലേക്കയയ്ക്കുക എന്നിവ ഈ സംഘടനയുടെ പ്രവർത്തനപരിധിയിൽപ്പെടുന്നു. ആയിരക്കണക്കിന് കുട്ടികളെ അവരുടെ രക്ഷിതാക്കളെ കണ്ടുപിടിക്കുന്നതിനോ വളർത്തുഗൃഹങ്ങളിൽ ഏല്പിക്കുന്നതിനോ ഈ സംഘടന സഹായിച്ചിട്ടുണ്ട്. രോഗവിമുക്തരല്ലാത്തതുകൊണ്ട് അന്യരാജ്യങ്ങളിൽ പ്രവേശനം നിഷേധിച്ചവർക്കും പ്രായാധിക്യംകൊണ്ടു ബുദ്ധിമുട്ടുന്നവർക്കുംവേണ്ടി സ്ഥാപനങ്ങളുണ്ടാക്കി സഹായിക്കുന്നതിനും നേതൃത്വം നൽകിയത് ഈ സംഘടനയാണ്.

## 1947 ൽ പ്രവർത്തനം തുടങ്ങി

1947 ജൂലൈ 1-ന് ഈ സംഘടനയുടെ പ്രവർത്തനങ്ങൾ ആരംഭിച്ചു. 18 രാഷ്ട്രങ്ങൾ സജീവമായി പങ്കെടുക്കുകയും സംഘടനയുടെ ചെലവിനുവേണ്ട സാമ്പത്തികസഹായം നൽകുകയും ചെയ്തു. അമേരിക്ക, ആസ്ട്രേലിയ, ഇംഗ്ലണ്ട്, ഇറ്റലി, ഐസ്‌ലാൻഡ്, കാനഡ, ഗ്വാട്ടിമാല, ചൈന, ഡെൻമാർക്ക്, ഡൊമിനിക്കൻ റിപ്പബ്ളിക്ക്, നെതർലൻഡ്സ്, ന്യൂസിലൻഡ്, നോർവേ, ഫ്രാൻസ്, ബൽജിയം, ബ്രസീൽ, ലക്സംബർഗ്, വെനിസുല എന്നീ 18 രാഷ്ട്രങ്ങളാണ് സംഘടനയെ സഹായിച്ചുവന്നത്. 1947-ൽ ഈ സംഘടന അതിന്റെ മുൻഗാമിയായ *അൺറാ* (United Nations Relief and Rehabilitation Administration)യുടെ പ്രവർത്തനങ്ങളുടെയും 1939-ൽ സ്ഥാപിച്ച *അഭയാർഥികൾക്കായുള്ള ഇന്റർഗവൺമെന്റൽ കമ്മിറ്റി* നടത്തിവന്ന പുനരധിവാസപ്രവർത്തനങ്ങളുടെയും അഭയാർഥികളുടെ സംരക്ഷണത്തിനും സുരക്ഷിതത്ത്വത്തിനുവേണ്ട ഉത്തരവാദിത്തങ്ങളുടെയും ചുമതല ഏറ്റെടുത്തു. ഇന്റർഗവൺമെന്റൽ കമ്മിറ്റിയുടെ പ്രവർത്തനം അഭയാർഥിസംഘടനയുടെ ആവിർഭാവത്തോടെ അവസാനിപ്പിച്ചു.

1947 ജൂലൈ മുതൽ 1952 ജനുവരി വരെയുള്ള കാലത്ത് മറ്റു രാജ്യങ്ങളിൽ പുനരധിവാസത്തിനും സംരക്ഷണത്തിനും കാത്തുനിന്നിരുന്ന 15 ലക്ഷം ആളുകളെ ജർമനി, ആസ്ട്രിയ തുടങ്ങിയ യൂറോപ്യൻരാജ്യങ്ങളിൽ പ്രത്യേക ക്യാമ്പുകളിൽ താമസിപ്പിച്ച് സംരക്ഷണം നൽകിയത് ഈ സംഘടനയുടെ ശ്രമംമൂലമാണ്. 1952 ജനുവരിയിൽ സംഘടനയുടെ പ്രവർത്തനങ്ങൾ അവസാനിപ്പിച്ചപ്പോൾ അഞ്ച് ലക്ഷം ആളുകൾ പുനരധിവാസസൌകര്യങ്ങൾ കിട്ടാതെ യൂറോപ്പിൽ കഴിയുകയായിരുന്നു.

സംഘടനയുടെ അഞ്ചുവർഷത്തെ പ്രവർത്തനങ്ങൾക്ക് അംഗരാഷ്ട്രങ്ങൾ 40 കോടി ഡോളർ നൽകിയിരുന്നു. 10 ലക്ഷം ആളുകളെ ആസ്ട്രേലിയയിലും കാനഡയിലും അമേരിക്കയിലും ലാറ്റിൻ അമേരിക്കൻ രാഷ്ട്രങ്ങളിലും പുനരധിവസിപ്പിക്കുന്നതിനാണ് ഇതിൽ 19.5 കോടി ഡോളർ ചിലവിട്ടത്. ചൈനയിലുണ്ടായിരുന്ന യൂറോപ്യൻ വംശജരായ 23,000 ആളുകളെ മറ്റു രാഷ്ട്രങ്ങളിൽ പുനരധിവസിപ്പിക്കുകയും ചെയ്തു. 

## പുറംകണ്ണികൾ
*http://avalon.law.yale.edu/20th_century/decad053.asp
*http://www.britannica.com/EBchecked/topic/291218/International-Refugee-Organization
*http://www.gameo.org/encyclopedia/contents/I5877.html
*http://www.facebook.com/pages/International-Refugee-Organization/137509456272426

വർഗ്ഗം:ഐക്യരാഷ്ട്രസഭയുടെ ഏജൻസികൾ